
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1019 


2 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Νο 1 Άρθρου 88 Ν. 2725/99 «Εγγραφές - 
μετεγγραφές Επαγγελματιών ποδοσφαιριστών.... 1 
Κανονισμός Σχέσεων Επαγγελματιών Ποδοσφαιριστών 
και ΠΑΕ (ΚΕΠ Νο 2) (άρθρο 87του Ν.2725/99). 2 


ΑΠΟΦΑΣΕΙ Σ 

Αριθ. 18337 (1) 

Κανονισμός Νο 1 Άρθρου 88 Ν. 2725/99 «Εγγραφές - με¬ 
τεγγραφές Επαγγελματιών ποδοσφαιριστών». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των Αρμοδιοτήτων αυτής». 

β) του Ν. 1558/85 «Κυβέρνηση και Κυβερνητικά Όργα¬ 
να», όπως τροποποιήθηκε και ισχύει. 

2. Τις διατάξεις του άρθρου 88 του Ν. 2725/99 (ΦΕΚ 
121/Α/17.6.99) 

3. Την με αριθμ. ΥΠΠΟ/ΔΙΌΙΚ/Α/20261/20.4.2000 από¬ 
φαση του Πρωθυπουργού και του Υπουργού Πολιτισμού 
« Ανάθεση Αρμοδιοτήτων στον Υφυπουργό Πολιτισμού». 

4. Τα υπ’ αριθμ. 13381/4.7.2000 κ'16396/18.6.01 έγγρα¬ 
φα της ΕΠΟ. 

5. Το υπ’ αριθμ.πρωτ. 25301/25-9-2000 έγγραφο της 
Γ.Γ.Α. προς την ΕΠΟ. 

6. Το υπ’ αριθμ. 2070/20.6.01 έγγραφο του ΠΣΑΠ. 

7. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΑΡΘΡΟ ΠΡΩΤΟ 

Καταρτίζουμε και δημοσιεύουμε τον Κανονισμό Ν. 1 του 
άρθρου 88 του Ν. 2725/99 «Εγγραφές- μετεγγραφές 
Επαγγελματιών ποδοσφαιριστών». 

ΚΑΝΟΝΙΣΜΟΣ Νο 1 

«Εγγραφές- μετεγγραφές Ποδοσφαιριστών Επαγγελ¬ 
ματικού Ποδοσφαίρου». 


Άρθρο Ιο 

Ποδοσφαιριστές που δύνανται να διατηρούν οι ΠΑΕ 

Κάθε Π.Α.Ε. διατηρεί στη δύναμή της: 

α) Επαγγελματίες ποδοσφαιριστές 

β) Εκπαιδευόμενους ερασιτέχνες ποδοσφαιριστές 

Άρθρο 2ο 

Αριθμός ποδοσφαιριστών κατά Π.Α.Ε. 

1. Κάθε ΠΑΕ επιτρέπεται, στα πλαίσια των δυνατοτήτων 
του προϋπολογισμού αυτής, να διατηρεί στην δύναμή της 
και να χρησιμοποιεί: 

α) Επαγγελματίες ποδοσφαιριστές Ελληνικής υπηκοό¬ 
τητας ή ομογενείς ή υπηκοότητας κράτους-μέλους της 
Ευρωπαϊκής Ένωσης ή κράτους-μέλουςτου Ευρωπαϊκού 
Οικονομικού τομέα, σε αριθμό που η ίδια επιθυμεί. 

β) Αλλοδαπούς ποδοσφαιριστές προερχόμενους από 
χώρες που δεν είναι μέλη της ΕΈ. μέχριτον αριθμό πέντε 
(5) για ΠΑΕ Α’ Εθνικής, από τους οποίους δύνανται να 
χρησιμοποιεί κάθε ΠΑΕ, κατά αγώνα και τους πέντε (5). Οι 
ΠΑΕ Β’ Εθνικής, μπορούν να έχουν στη δύναμή τους μέ¬ 
χρι τρεις (3) αλλοδαπούς ποδοσφαιριστές, από τους 
οποίους δύνανται να χρησιμοποιούν και τους τρεις (3) κα¬ 
τά αγώνα. Οι ΠΑΕ Γ’ Εθνικής, μπορούν να έχουν στη δύ¬ 
ναμή τους ένα (1) αλλοδαπό ποδοσφαιριστή, τον οποίο 
δύνανται να χρησιμοποιούν κατά αγώνα. 

2. Κάθε ΠΑΕ Γ’ Εθνικής Κατηγορίας επιτρέπεται να χρη¬ 
σιμοποιεί κατά τους αγώνες πέρα από τους ποδοσφαιρι¬ 
στές της παραγράφου 1, περ. α’ και β’ του παρόντος άρ¬ 
θρου, και μέχριτέσσερις (4) εκπαιδευόμενους ποδοσφαι¬ 
ριστές αυτής. 

3. ΠΑΕ, που κατά τους οικείους Κανονισμούς υποβιβά¬ 
ζονται στη Β’ Εθνική Κατηγορία δεν επιτρέπεται να χρησι¬ 
μοποιούν κατά τους αγώνες περισσότερους από τρεις (3) 
αλλοδαπούς ποδοσφαιριστές τους. 

4. ΠΑΕ, που κατά τους οικείους Κανονισμούς υποβιβά¬ 
ζονται στη Γ’ Εθνική Κατηγορία δεν επιτρέπεται να χρησι¬ 
μοποιούν περισσότερους από ένα (1) αλλοδαπό ποδο¬ 
σφαιριστή. 

5. Ο αριθμός των εκπαιδευομένων ποδοσφαιριστών κά¬ 
θε ΠΑΕ είναι απεριόριστος. 

Άρθρο 3ο 

Χρόνος διενέργειας εγγραφών και μετεγγραφών 
Ποδοσφαιριστών ΠΑΕ 

1. Οι εγγραφές των εκπαιδευομένων ποδοσφαιριστών 
της ΠΑΕ ως επαγγελματιών ποδοσφαιριστών αυτής γίνο¬ 
νται καθ’ όλη τη διάρκεια του έτους. 

2. Οι εγγραφές και μετεγγραφές των επαγγελματιών 
ποδοσφαιριστών (Ελλήνων, Ομογενών, Αλλοδαπών κλπ.) 
γίνονται κατά τους μήνες Ιανουάριο και Ιούλιο κάθε έτους 
(από 1/1 έως 31/1 και από 1/7 έως 31/7) 

3. Οι μετεγγραφές εκπαιδευομένων ποδοσφαιριστών 
ως επαγγελματιών μεν ποδοσφαιριστών γίνονται κατά 
τους μήνες της προηγούμενης παραγράφου , ως ερασι¬ 
τεχνών δε γίνονται κατά το χρονικό διάστημα που ορίζε¬ 
ται από τον Κανονισμό εγγραφών - μετεγγραφών ερασι¬ 
τεχνών. 

Άρθρο 4ο 

Εγγραφές επαγγελματιών ποδοσφαιριστών 

Για να εγγράφει κάποιος ως επαγγελματίας ποδοσφαι¬ 
ριστής πρέπει: 

α. Να έχει συμπληρώσει την προβλεπόμενη από την κεί¬ 
μενη νομοθεσία και τους Διεθνείς Κανονισμούς ηλικία. 

Ως ημέρα γέννησης λαμβάνεται η 1η Ιανουάριου του 
έτους γέννησης. Η ηλικία αποδεικνύεται από πιστοποιητι¬ 
κό γεννήσεως με πρόσφατη φωτογραφία θεωρημένη από 
την εκδούσα αρχή για την ταυτοπροσωπία ή φωτοτυπία 
αστυνομικής ταυτότητος. 

β. Να έχει συνάψει, σύμφωνα με τις κείμενες διατάξεις, 
σύμβαση, παροχής υπηρεσιών (συμβόλαιο). 

γ. Το συμβόλαιο ποδοσφαιριστή που δεν έχει συμπλη¬ 
ρώσει το 18ο έτος της ηλικίας του συνυπογράφεται από 
τους ασκούντες τη γονική μέριμνα με βεβαιωμένο το γνή¬ 
σιο της υπογραφής τους. 

Άρθρο 5ο 

Διαδικασία Εγγραφής Επαγγελματιών Ποδοσφαιριστών 

Για την εγγραφή ποδοσφαιριστή, ως επαγγελματία, 
απαιτείται η εμπρόθεσμη υποβολή στην ΕΠΟ με κατάθε¬ 
ση στο πρωτόκολλο, των παρακάτω δικαιολογητικών, 
σύμφωνα με τις προθεσμίες που ορίζονται κατά περίπτω¬ 
ση από το άρθρο 3 του παρόντος κανονισμού. 

α) Αίτηση μεταβολών ποδοσφαιριστή νομότυπα συ¬ 
μπληρωμένη με δύο φωτογραφίες η μία των οποίων επι- 
κολλάται επί της αιτήσεως και σφραγίζεται από την ΠΑΕ. 

β) Φωτοτυπία των δύο πλευρών της αστυνομικής ταυ¬ 
τότητας του ποδοσφαιριστή και αν δεν υπάρχει αυτή βε¬ 
βαίωση κατάθεσης δικαιολογητικών για την έκδοσή της ή 
πιστοποιητικό γεννήσεως με πρόσφατη φωτογραφία θε¬ 
ωρημένη από την εκδούσα αρχή για την ταυτοπροσωπία. 

γ) Επικυρωμένο αντίγραφο του συμβολαίου διαβιβάζεται 
από τον ΕΣΑΠΕ στην ΕΠΟ σύμφωνα με αυτά που ορίζονται 
από τον Κανονισμό Επαγγελματιών Ποδοσφαιριστών. 

δ) Πιστοποιητικά από τα οποία να προκύπτει ότι η ΠΑΕ 
που επιθυμεί να αποκτήσει τον ποδοσφαιριστή είναι ενή¬ 
μερη φορολογικά και ασφαλιστικά και δεν οφείλει προς 
την ΕΠΟ. 

Άρθρο 6ο 

Διαδικασία μετεγγραφής Επαγγελματιών 
Ποδοσφαιριστών. 

1. Για την μετεγγραφή επαγγελματία ποδοσφαιριστή 
διαρκούντος του συμβολαίου απαιτείται έγγραφη συναί¬ 
νεση της ΠΑΕ που ανήκει. 


2. Γιατην μετεγγραφή επαγγελματία ποδοσφαιριστή σε 
ΠΑΕ απαιτείται η εμπρόθεσμη υποβολή στην ΕΠΟ, με κα¬ 
τάθεση στο πρωτόκολλο, των παρακάτω δικαιολογητι- 
κών, σύμφωνα με τις προθεσμίες που ορίζονται κατά πε¬ 
ρίπτωση από το άρθρο 3: 

α) Αίτηση μεταβολών ποδοσφαιριστή νομότυπα συ¬ 
μπληρωμένη με δύο φωτογραφίες η μία των οποίων επι- 
κολλάται επί της αιτήσεως και σφραγίζεται από την ΠΑΕ. 

β) Επικυρωμένο από τον ΕΣΑΠΕ, ως μόνου αρμόδιου, 
αντίγραφο του συμβολαίου διαβιβάζεται στην ΕΠΟ σύμ¬ 
φωνα με αυτά που ορίζονται από τον Κανονισμό Επαγ¬ 
γελματικόν Ποδοσφαιριστών. 

γ) Πιστοποιητικά από τα οποία να προκύπτει ότι η ΠΑΕ 
που επιθυμεί να αποκτήσει τον ποδοσφαιριστή, είναι ενή¬ 
μερη φορολογικά και ασφαλιστικά και δεν οφείλει στην 
ΕΠΟ. 

Άρθρο 7ο 

Διαδικασία εγγραφής ή μετεγγραφής Αλλοδαπών 
ή Ομογενών Ποδοσφαιριστών 

1. Για την εγγραφή ή μετεγγραφή σε ΠΑΕ αλλοδαπών ή 
ομογενών ποδοσφαιριστών απαιτείται η εμπρόθεσμη 
υποβολή στην ΕΠΟ, με κατάθεση στο πρωτόκολλο, των 
παρακάτω δικαιολογητικών, σύμφωνα με τις προθεσμίες 
που ορίζονται κατά περίπτωση από το άρθρο 3: 

α) Αίτηση μεταβολών ποδοσφαιριστή νομότυπα συ¬ 
μπληρωμένη με δύο φωτογραφίες η μία των οποίων επι- 
κολλάται επί της αιτήσεως και σφραγίζεται από την ΠΑΕ. 

β) Επικυρωμένο αντίγραφο του συμβολαίου διαβιβάζε¬ 
ται από τον ΕΣΑΠΕ στην ΕΠΟ σύμφωνα με αυτά που ορί¬ 
ζονται από τον Κανονισμό Επαγγελματιών Ποδοσφαιρι¬ 
στών. 

γ) Πιστοποιητικό της ξένης Ομοσπονδίας σχετικό με τη 
διεθνή μετεγγραφή του, που κατατίθεται στην ΕΠΟ καθ’ 
όλη τη διάρκεια της ποδοσφαιρικής περιόδου. Μέχρι να 
περιέλθειτο πιστοποιητικό αυτό στην ΕΠΟ απαγορεύεται 
η έκδοση του οικείου δελτίου ιδιότητας καθώς και να αγω¬ 
νίζεται ο ποδοσφαιριστής σε επίσημους αγώνες. Τυχόν 
τηλεγραφική ή με οποιοδήποτε άλλο τρόπο γνωστοποίη¬ 
ση της συγκατάθεσης της ξένης ομοσπονδίας δεν λαμ- 
βάνεται υπόψη. 

δ) Όσον αφορά τον ομογενή, απαιτείται πιστοποιητικό 
της αρμόδιας ελληνικής αρχής ή των κατά τόπους προξε¬ 
νικών αρχών της Ελλάδας που να βεβαιώνει την ιδιότητα 
του ομογενή. Όσον αφορά τον αλλοδαπό απαιτείται φω¬ 
τοτυπία του διαβατηρίου του. 

ε) Πιστοποιητικά από τα οποία να προκύπτει ότι η ΠΑΕ 
που θέλει να αποκτήσει τον ποδοσφαιριστή είναι ενήμερη 
φορολογικά και ασφαλιστικά και δεν οφείλει στην ΕΠΟ. 

Άρθρο 8ο 

Μετεγγραφές Ερασιτεχνών Ποδοσφαιριστών σε ΠΑΕ 
ως Επαγγελματιών 

1. Οι ερασιτέχνες ποδοσφαιριστές οποιουδήποτε αθλη¬ 
τικού σωματείου έχουν το δικαίωμα ακόμα και χωρίς συ¬ 
ναίνεση του σωματείου στη δύναμη του οποίου ανήκουν 
να εγγραφούν ως επαγγελματίες ποδοσφαιριστές σε 
ΠΑΕ της προτίμησής τους, με τη προϋπόθεση ότι η ΠΑΕ 
που εγγράφεται ο ποδοσφαιριστής έχει την υποχρέωση, 
διαφορετικά δεν εκδίδεται δελτίο ιδιότητας από την ΕΠΟ, 
να καταβάλει μέσω της ΕΠΟ στο αθλητικό σωματείο για 
την κάλυψη των δαπανών εκπαίδευσης και βελτίωσης του 
ποδοσφαιριστή, το χρηματικό ποσό των 12.000.000 δρχ. 
για την Α’ Εθνική, των 10.000.000 δρχ. για την Β’ Εθνική 
και των 8.000.000 δρχ. για την Γ’ Εθνική. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


14285 


Επίσης, η ΠΑΕ έχει την υποχρέωση σε περίπτωση με¬ 
τεγγραφής του ποδοσφαιριστή αυτού σε άλλη ΠΑΕ διαρ- 
κούντος του αρχικού συμβολαίου να καταβάλει μέσω της 
ΕΠΟ στο ερασιτεχνικό αθλητικό σωματείο, το 25% του 
χρηματικού ανταλλάγματος που παίρνει για την μετεγ¬ 
γραφή αυτή κατά το ποσό που υπερβαίνειτα ως άνω όρια. 

2. Στις διατάξεις της προηγούμενης παραγράφου 1 του 
παρόντος άρθρου υπάγονται και τα σωματεία τα οποία 
σύμφωνα με τις κείμενες διατάξεις υποβιβάζονται από 
την Γ’ Εθνική Κατηγορία στη Δ’ Εθνική Ερασιτεχνική Κα¬ 
τηγορία. 

3. α) Ερασιτέχνης αθλητής που συμπληρώνειτο δέκατο 
όγδοο (18ο) έτος της ηλικίας του έχει υποχρέωση για 
υπογραφή συμβολαίου με την Π.Α.Ε. στην οποία ανήκει 
αυτός, εφόσον η Π.Α.Ε. το επιθυμεί. 

β)Η χρονική διάρκεια του συμβολαίου αυτού εκτείνεται 
από ένα (1) έως τρία (3) χρόνια και καθορίζεται αποκλει¬ 
στικά και για μία μόνο φορά, από την Π.Α.Ε. και σε καμία 
περίπτωση δεν δεσμεύει αθλητή που έχει υπερβεί το ει¬ 
κοστό πρώτο (21ο) έτος της ηλικίας του. 

γ) Επιτρέπεται συμφωνία των συμβαλλομένων κατά την 
υπογραφή του συμβολαίου για διάρκεια αυτού μεγαλύτε- 
ρητωντριών (3) ετών, αλλά το πολύ μέχριτα πέντε (5) έτη. 

δ) Σε περίπτωση που ο ερασιτέχνης αθλητής δεν συμ¬ 
μορφωθεί προς την ανωτέρω υποχρέωσή του για παρα¬ 
μονή του στην Π.Α.Ε. από ένα (1) έως τρία (3) χρόνια ως 
επαγγελματίας, η Π.Α.Ε. δικαιούται να αποστείλει μονο- 
μερώς συμβόλαιο επαγγελματία ποδοσφαιριστή με την 
απαραίτητη προϋπόθεση ότι θα συνοδεύεται από προη¬ 
γούμενη εξώδικη πρόσκληση του ποδοσφαιριστή για την 
υπογραφή του σχετικού συμβολαίου. 

4. α) Σε περίπτωση που ο ερασιτέχνης αθλητής συ¬ 
μπληρώσει το δέκατο όγδοο (18ο) έτος της ηλικίας του, 
αν η Π.Α.Ε. στης οποίας το ιδρυτικό σωματείο αυτός ανή¬ 
κει, δεν επιθυμεί να τον εντάξει στη δύναμή της ως επαγ- 
γελματία, σύμφωνα με τις διατάξεις της προηγούμενης 
παραγράφου, τότε αυτός καθίσταται ελεύθερος να εγ¬ 
γράφει σε Π.Α.Ε. της αρεσκείαςτου. 

Ένα μήνα πριν τη συμπλήρωση του 18ου έτους η ενδια- 
φερόμενη Π.Α.Ε. θα πρέπει με εξώδικη δήλωση να εκ- 
φράσει την επιθυμία της για τη σύναψη σχετικού συμβο¬ 
λαίου. 

β) Αθλητές που κατά την δημοσίευση του παρόντος 
έχουν συμπληρώσει το 18ο έτος της ηλικίας τους καθί¬ 
στανται ελεύθεροι, εκτός εάν εντός διμήνου από τη δη¬ 
μοσίευση του παρόντος κανονισμού η ενδιαφερόμενη 
Π.Α.Ε. τους καταστήσει επαγγελματίες με τη διαδικασία 
της προηγούμενης παραγράφου. 

5. Αθλητής που ανήκει σε Π.Α.Ε. και μεταγράφεται σε 
ομάδα του εξωτερικού, υπογράφοντας σύμβαση παρο¬ 
χής αθλητικών υπηρεσιών, χωρίς τη συναίνεση της Π.Α.Ε. 
από την οποία προέρχεται, πριν από τη συμπλήρωση του 
δέκατου όγδοου (18ου) έτους της ηλικίας του ή πριν από 
τη λήξη του χρονικού διαστήματος της δέσμευσής του σ’ 
αυτή, αν είναι άνω των δεκαοκτώ (18) ετών, δεν μπορεί να 
μεταγράφει σε άλλο σωματείο, ή Π.Α.Ε. στην Ελλάδα, αλ¬ 
λά εντάσσεται στην Π.Α.Ε. που ανήκε, είναι δε υποχρεω¬ 
μένος, έστω και αν έχει ηλικία μεγαλύτερη του εικοστού 
πρώτου (21ου) έτους, να εκπληρώσει προς αυτή τις υπο¬ 
χρεώσεις που είχε κατά το χρόνο που μεταγράφηκε στην 
ομάδα του εξωτερικού. 

6. Σε περίπτωση ανόδου ομάδας από Δ’ σε Γ’ Εθνική κα- 
τηγορίατο σωματείο έχειτο δικαίωμα να καταστήσει τους 
ερασιτέχνες ποδοσφαιριστές επαγγελματίες έστω και 
μονομερώς με συμβόλαιο ενός μόνου έτους, εφόσον 


προσφέρει μέσο του συμβολαίου στον ποδοσφαιριστή 
ποσόν τουλάχιστον 2.000.000 δρχ. 

Άρθρο 9ο 

Τμήματα Εκπαιδευομένων ποδοσφαιριστών (Τ.Ε.Π.) 

Σε κάθε Π.Α.Ε. λειτουργεί υποχρεωτικά ειδικό τμήμα εκ¬ 
παίδευσης ποδοσφαιριστών ηλικίας 12 μέχρι 18 ετών. 

Οι κάθε είδους αποδοχές και λοιπές παροχές οποιοσ¬ 
δήποτε μορφής των ως άνω ποδοσφαιριστών καθορίζο¬ 
νται από την Π.Α.Ε., το ύψος όμως των τακτικών μηνιαίων 
αποδοχών τους δεν επιτρέπεται να είναι μικρότερο των 
κατώτατων ορίων που καθορίζονται στον κανονισμό 
επαγγελματιών ποδοσφαιριστών. 

Άρθρο 10ο 

Εγγραφές Εκπαιδευομένων ποδοσφαιριστών στα Τ.Ε.Π. 

Για να εγγράφει κάποιος ως εκπαιδευόμενος ποδο¬ 
σφαιριστής πρέπει: 

α) Ναέχει συμπληρώσειτο 12ο έτος της ηλικίας του. Ως 
ημέρα γέννησης λαμβάνεται η 1η Ιανουάριου του έτους 
γέννησης. Η ηλικία αποδεικνύεται από πιστοποιητικό γεν- 
νήσεως με πρόσφατη φωτογραφία θεωρημένη από την 
εκδούσα αρχή για την ταυτοπροσωπία, ή φωτοτυπία της 
αστυνομικής ταυτότητας. 

β) Να μην έχει υπερβεί το 17ο έτος της ηλικίας του. 

γ) Σε κάθε περίπτωση θα πρέπει να υφίσταται η συναί¬ 
νεση των ασκούντων τη γονική μέριμνα η οποία αποδει- 
κνύεται με υπεύθυνη δήλωση θεωρημένη από το αρμόδιο 
Αστυνομικό Τμήμα. 

Άρθρο 11ο 

Μετεγγραφή - Αποδέσμευση εκπαιδευόμενου 
ποδοσφαιριστή 

1. Γιατην μετεγγραφή εκπαιδευομένου ποδοσφαιριστή 
απαιτείται η υποβολή των προβλεπόμενων δικαιολογητι- 
κώντου άρθρου 5 (α,β) και του άρθρου 10 (γ’). Επιτρέπε¬ 
ται η παραχώρηση με υποσχετική για δύο (2) το πολύ έτη 
εκπαιδευόμενου ποδοσφαιριστή σε ΠΑΕ ή Σωματείο δια¬ 
φορετικής κατηγορίας. 

2. Οι εκπαιδευόμενοι ποδοσφαιριστές καθ’ όλη τη διάρ¬ 
κεια της εκπαίδευσής τους δεν μπορούν να μεταγραφούν 
ως επαγγελματίες ή ερασιτέχνες ποδοσφαιριστές σε 
οποιοδήποτε σωματείο του εσωτερικού ή εξωτερικού, 
χωρίς τη συγκατάθεση της Π.Α.Ε. στην οποία ανήκουν. 

3. Οι ως άνω ποδοσφαιριστές με τη συμπλήρωση του 
18ου έτους της ηλικίας τους έχουν υποχρέωση για υπο¬ 
γραφή ειδικού συμβολαίου πενταετούς διάρκειας, εφό¬ 
σον η Π.Α.Ε. το επιθυμεί. Διαφορετικά καθίστανται ελεύ¬ 
θεροι. Τα δύο πρώτα έτη του πενταετούς συμβολαίου 
αποτελούν περίοδο δοκιμαστικής υπηρεσίας. Με τη λήξη 
της διετούς δοκιμαστικής υπηρεσίας η Π.Α.Ε. δικαιούται 
να λύσει μονομερώς καιαζημίως γι’ αυτήντο σχετικό συμ¬ 
βόλαιο, οπότε ο ποδοσφαιριστής καθίσταται ελεύθερος. 

4. Ο εκπαιδευόμενος ποδοσφαιριστής αποδεσμεύεται 
στις εξής περιπτώσεις: 

α) Μετά από απόφαση της ΠΑΕ στην οποία ανήκει και με 
τον τρόπο και κατά τον χρόνο που ορίζεται από τον Κανο¬ 
νισμό Εγγραφών - Μετεγγραφών Ερασιτεχνών. 

β) Αν, με τη συμπλήρωση του 18ου έτους της ηλικίας 
τους ή με τη συμπλήρωση του χρόνου διάρκειας της πα¬ 
ραχώρησής του με υποσχετική σύμφωνα με τις διατάξεις 
της παρ. 1 και 3 του παρόντος άρθρου, η ΠΑΕ δεν υπο¬ 
γράψει με αυτόν σύμβαση παροχής υπηρεσιών (συμβό¬ 
λαιο) ως επαγγελματία ποδοσφαιριστή. 

5. Ο σύμφωνα με την προηγούμενη παράγραφο αποδε- 
σμευόμενος ποδοσφαιριστής είναι ελεύθερος να εγγρά¬ 
φει ως ερασιτέχνης ή επαγγελματίας ποδοσφαιριστής σε 
οποιοδήποτε σωματείο ή ΠΑΕ επιθυμεί. 

Άρθρο 12ο 

Χρησιμοποίηση εκπαιδευόμενων ποδοσφαιριστών 

Οι εκπαιδευόμενοι ποδοσφαιριστές της ΠΑΕ: 

α) Συγκροτούν τις ομάδες παίδων, εφήβων - νέων της 
ΠΑΕ στην οποία ανήκουν. 

β) Μπορούν να περιλαμβάνονται στη δύναμη της ΠΑΕ 
που ανήκουν εγγραφόμενοι ως επαγγελματίες ποδο¬ 
σφαιριστές αυτής. 

γ) Μπορούν να χρησιμοποιούνται από την ΠΑΕ που ανή¬ 
κουν ύστερα από προηγούμενη ενημέρωση του ΕΣΑΠΕ 
στους επίσημους αγώνες της ομάδας επαγγελματιών σε 
περίπτωση ολικής ή μερικής αδυναμίας συγκρότησης αυ¬ 
τής για οποιοδήποτε λόγο. 

δ) Χρησιμοποιούνται ακόμη από Π.Α.Ε. Γ’ Εθνικής κατη¬ 
γορίας όπως προβλέπεται στο άρθρο 2 παρ.2 του παρό¬ 
ντος. 

Άρθρο 13ο 

Μητρώο εκπαιδευομένων ποδοσφαιριστών 

Η ΕΠΟ καταρτίζει το Μητρώο των εκπαιδευομένων πο¬ 
δοσφαιριστών κατά ποδοσφαιρική ανώνυμη εταιρεία και 
εκδίδει δελτίο ιδιότητας εκπαιδευομένου ποδοσφαιρι¬ 
στή. 

Άρθρο 14ο 

Περιορισμοί μετεγγραφών - Κυρώσεις 

1. Απαγορεύεται και είναι άκυρη η μετεγγραφή ή η εγ¬ 
γραφή αλλοδαπού ποδοσφαιριστή σε ΠΑΕ κατά το χρονι¬ 
κό διάστημα που γίνονται μετεγγραφές, αν δεν υπάρχει 
αντίστοιχη κενή θέση αλλοδαπού ποδοσφαιριστή. Η τυ¬ 
χόν δε συμμετοχή του ποδοσφαιριστή σε αγώνες είναι 
αντικανονική. 

2. Οι εταιρείες και τα σωματεία δεν έχουν το δικαίωμα 
να προσεγγίζουν, άμεσα ή έμμεσα, ποδοσφαιριστή που 
ανήκει σε άλλη εταιρεία, ή σωματείο, με σκοπό τη δια¬ 
πραγμάτευση της μετεγγραφής του σ’ αυτές ει μη μόνον 
κατά το τελευταίο εξάμηνο πριν τη λήξη του συμβολαίου 
του. Οι παραβάτες τιμωρούνται από το οικείο δικαιοδοτι- 
κό όργανο σύμφωνα με τις ισχύουσες για δυσφήμιση 
τους αθλήματος διατάξεις καθώς και με στέρηση του δι¬ 
καιώματος να αποκτήσουντον ποδοσφαιριστή. 

3. Απαγορεύεται και είναι απολύτως άκυρη κάθε συμ¬ 
φωνία γραπτή ή προφορική (περιλαμβανομένου και προ¬ 
συμφώνου) μεταξύ εταιρείας ή σωματείου και ποδοσφαι¬ 
ριστή που ανήκει σε άλλη ΠΑΕ για παροχή από αυτόν υπη¬ 
ρεσιών, η οποία συνάπτεται πριν από τον επιτρεπόμενο 
από τις οικείες διατάξεις χρόνο για σύναψη μίας τέτοιας 
συμφωνίας. 

Οι παραβάτες τιμωρούνται με στέρηση του δικαιώμα¬ 
τος α) της μεν εταιρείας ή σωματείου να αποκτήσει τον εν 
λόγω ποδοσφαιριστή για χρονικό διάστημα πέντε (5) 
ετών β) του δε ποδοσφαιριστή να ανανεώσει το συμβό¬ 
λαιό του ή να μεταγράφει την ίδια περίοδο σε οποιαδήπο¬ 
τε άλλη εταιρεία ή σωματείο. Η ποινή επιβάλλεται από το 
οικείο δικαιοδοτικό όργανο. 

4. Οι εταιρείες και τα σωματεία, που δεν έχουν φορολο¬ 
γική ασφαλιστική και περί μη οφειλών στην ΕΠΟ ενημε¬ 
ρότητα, δεν έχουν το δικαίωμα να αποκτούν ποδοσφαιρι¬ 
στή. 


Άρθρο 15ο 

Απαράδεκτο της αιτήσεως, εγγραφής ή μετεγγραφής 
Επαγγελματιών Ποδοσφαιριστών 

Η αίτηση εγγραφής η μετεγγραφήςτου ποδοσφαιριστή 
απορρίπτεται ως απαράδεκτη εάν δεν συνυποβάλλονται 
με αυτήν άλατα δικαιολογητικά των άρθρων 5,6 και 7 του 
παρόντος κατά περίπτωση με εξαίρεση του πιστοποιητι¬ 
κού της ξένης ομοσπονδίας για την ελεύθερη μετεγγρα¬ 
φή αυτού. 

Άρθρο 16ο 

Κυρώσεις για την υποβολή πολλαπλών αιτήσεων 
εγγραφής ή μετεγγραφής από Ποδοσφαιριστή 

1. Ο ποδοσφαιριστής που υπογράφει περισσότερες 
από μία αίτηση εγγραφής ή μετεγγραφής για διαφορετι¬ 
κές ΠΑΕ ή αθλητικά σωματεία την ίδια μετεγγραφική πε¬ 
ρίοδο τιμωρείται απάτην ΕΠΟ με ποινή αποκλεισμού ενός 
(1) χρόνου από όλους τους αγώνες (επίσημους και φιλι¬ 
κούς) η οποία αρχίζει από την ημερομηνία υποβολής της 
δεύτερης αιτήσεως στην ΕΠΟ. 

2. Στην ΠΑΕ που ανήκει ο τιμωρούμενος ποδοσφαιρι¬ 
στής ευθύνεται για την τυχόν συμμετοχή του σε αγώνες 
από την ημερομηνία της κοινοποιήσεως της σχετικής 
απόφασης από την Ε.Π.Ο. με συστημένη επιστολή. 

Άρθρο 17ο 

Έγκριση Εγγραφών - Μετεγγραφών από την ΕΠΟ έκδο¬ 
ση Δελτίου - Μητρώου Επαγγελματιών ποδοσφαιριστών 

1. Η ΕΠΟ μετά από έλεγχο των υποβαλλομένων δικαιο- 
λογητικών προβαίνει στο χαρακτηρισμό του ποδοσφαιρι¬ 
στή ως επαγγελματία. 

2. Η ΕΠΟ μετά το χαρακτηρισμό του ποδοσφαιριστή ως 
επαγγελματία προβαίνει στην αναγραφή αυτού στο ίδιο 
Μητρώο, για την τυχόν διαγραφή του από τα Μητρώα 
ερασιτεχνών ή εκπαιδευομένων ποδοσφαιριστών και για 
την έκδοση ειδικού δελτίου ταυτότητας επαγγελματία 
ποδοσφαιριστή. 

3. Τα δελτία βεβαιώσεως (ταυτότητας) ιδιότητας επαγ- 
γελματία ποδοσφαιριστή είναι έντυπα, που φέρουν πρό¬ 
σφατη φωτογραφία του κατόχου, εμφανή την ιδιότητα 
του επαγγελματία ποδοσφαιριστή και όπου αναγράφο¬ 
νται με κεφαλαία γράμματα οι λέξεις «ΕΠΑΓΓΕΛΜΑΤΙΑΣ 
ΠΟΔΟΣΦΑΙΡΙΣΤΗΣ» και περιέχουν τουλάχιστον τα εξής 
στοιχεία: Επώνυμο, όνομα, όνομα πατρός, όνομα μητρός, 
ημερομηνία γεννήσεως, τόπος γεννήσεως, την ΠΑΕ στην 
οποία ανήκει ο ποδοσφαιριστής και η ημερομηνία που 
μπορεί να αγωνίζεται. 

4. Απαγορεύεται η έκδοση ειδικού δελτίου ταυτότητος 
ιδιότητας επαγγελματία ποδοσφαιριστή πριν περιέλθει 
στην ΕΠΟ επικυρωμένο με τις ισχύουσες διατάξεις από 
τον ΕΣΑΠΕ το συμβόλαιο του ποδοσφαιριστή. 

Άρθρο 18ο 

Διάρκεια Συμβολαίων - Δανεισμός ποδοσφαιριστών 

1. Η διάρκεια των συμβολαίων που συνάπτονται μεταξύ 
Π.Α.Ε. και μη ερασιτεχνών ποδοσφαιριστών, μπορεί να εί¬ 
ναι από πέντε (5) μήνες (το ελάχιστο) έως πέντε (5) έτη (το 
ανώτατο). 

2. α) Επιτρέπεται ο δανεισμός ποδοσφαιριστή από ΠΑΕ 
σε ΠΑΕ με την σύμφωνη γνώμη του ποδοσφαιριστή και 
τους περιορισμούς της παρ. 1 του άρθρου αυτού. 

β) Η περίοδος δανεισμού προσμετράται στο αρχικό 
συμβόλαιο του ποδοσφαιριστή, χωρίς να επιτρέπεται η 
επέκταση της διάρκειάς του. 

Άρθρο 19ο 

Πράκτορες ΡΙΡΑ- Εκπρόσωποι ποδοσφαιριστών 

α) Κατά την υπογραφή συμβολαίων μεταξύ ΠΑΕ και Ελ¬ 
λήνων ποδοσφαιριστών συνυπογράφει στο συμβόλαιο, 
εφόσον παρίσταται και εκπροσωπεί τον ποδοσφαιριστή, 
ο επίσημος πράκτορας μετεγγραφών της ΡΙΡΑ. 

Κατά την υπογραφή συμβολαίων μεταξύ ΠΑΕ και αλλο¬ 
δαπών ή ομογενών ποδοσφαιριστών συνυπογράφει υπο¬ 
χρεωτικά το συμβόλαιο ο επίσημος πράκτορας μετεγ¬ 
γραφών της ΡΙΡΑ ή ο πληρεξούσιος δικηγόρος που εκ¬ 
προσωπεί τον ποδοσφαιριστή. 

β) Όλα τα ανωτέρω ισχύουν και για τις τροποποιήσεις 
και για τις λύσεις κοινή συναινέσει των συμβολαίων. 

Άρθρο 20ο 

Επιτροπή Αποτίμησης 

1. Στην Ε.Π.Ο. λειτουργεί πενταμελής Επιτροπή Αποτί¬ 
μησης με σκοπό την: 

α) Αποτίμηση και καθορισμό τιμήματος για την εκγύμνα¬ 
ση και βελτίωση των ποδοσφαιριστών (ερασιτεχνών) σε πε¬ 
ρίπτωση μετεγγραφής τους σύμφωνα και με τους κανονι¬ 
σμούς υΕΡΑ - ΡΙΡΑ, για όσες περιπτώσεις δεν καλύπτονται 
από το άρθρο 8 παρ. 1 του παρόντος κανονισμού. 

β) Αποτίμηση και τον καθορισμό αξίας συμβολαίων (πε¬ 
ριπτώσεις μηδενικών ή εικονικών αξιών) για την είσπραξη 
του ποσοστού (5%) της Ε.Π.Ο. 

γ) Απόφαση για κάθε άλλο παρεμφερές θέμα που θα ανα¬ 
τεθεί σ’ αυτήν με αποφάσεις του Δ.Σ. της Ε.Π.Ο. σύμφωνα 
με τα προβλεπόμενα από τους ισχύοντες κανονισμούς. 

2. Οι αποφάσεις της Επιτροπής είναι οριστικές . 

3. Ο τρόπος λειτουργίας της Επιτροπής, τα προσόντα 
των μελών, η αποζημίωσή τους και κάθε άλλο συναφές 
θέμα, καθορίζονται με την παραπάνω απόφαση του Δ.Σ. 
της Ε.Π.Ο. 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 21ο 

Τα κατά την έκδοση του παρόντος υφιστάμενα συμβό¬ 
λαια ημιεπαγγελματιών ποδοσφαιριστών εξακολουθούν 
να ισχύουν μέχρι την προβλεπόμενη σ’ αυτά λήξη τους, 
εφαρμοζομένωντων διατάξεων που ίσχυαν κατά την υπο¬ 
γραφή τους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουλίου 2001 

ΟΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

-♦- 

Αριθ. 18338 (2) 

Κανονισμός Σχέσεων Επαγγελματιών Ποδοσφαιριστών 
και ΠΑΕ (ΚΕΠ Νο 2) (άρθρο 87 του Ν.2725/99). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των Αρμοδιοτήτων αυτής». 

β) του Ν. 1558/85 «Κυβέρνηση και Κυβερνητικά Όργα¬ 
να», όπως τροποποιήθηκε και ισχύει. 

2. Τις διατάξεις του άρθρου 87 του Ν. 2725/99 (ΦΕΚ 
121 /Α/17.6.99) 


3. Την με αριθμ. ΥΠΠΟ/ΔΙΟΙΚ/Α/20261/20.4.2000 από¬ 
φαση του Πρωθυπουργού και του Υπουργού Πολιτισμού 
« Ανάθεση Αρμοδιοτήτων στον Υφυπουργό Πολιτισμού». 

4. Τα υπ’ αριθμ. 13381/4.7.2000 κ' 16396/18.6.2001 έγ¬ 
γραφα της ΕΠΟ. 

5. Το υπ’ αριθμ.πρωτ. 25301/25-9-2000 έγγραφο της 
Γ.ΓΑ. προς την ΕΠΟ. 

6. Το υπ’ αριθμ. 2070/20.6.01 έγγραφο του ΠΣΑΠ. 

7. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΑΡΘΡΟ ΠΡΩΤΟ 

Καταρτίζουμε και δημοσιεύουμε τον Κανονισμό Σχέσε¬ 
ων Επαγγελματιών Ποδοσφαιριστών και ΠΑΕ (ΚΕΠ Νο 2) 
του άρθρου 87του Ν. 2725/99. 

ΚΑΝΟΝΙΣΜΟΣ 

Επαγγελματιών Ποδοσφαιριστών (Κ.Ε.Π. Νο 2) 
(άρθρο 87 του Ν. 2725/99) 

ΚΕΦΑΛΑΙΟ Α’ 

Γ ενικές διατάξεις 

Άρθρο 1 

(άρθρο 85 του Ν. 2725/99) 

Έννοιες όρων - Εφαρμοστέο Δίκαιο 

1. Επαγγελματίας ποδοσφαιριστής, είναι εκείνος που 
συνδέεται με Π.Α.Ε. με σύμβαση εξαρτημένης εργασίας 
για παροχή αθλητικών υπηρεσιών. 

2. Η σύμβαση αυτή του επαγγελματία ποδοσφαιριστή 
διέπεται από τις διατάξεις του Ν. 2725/99, της εργατικής 
νομοθεσίας και του παρόντος κανονισμού. 

3. Κατ’ εξαίρεση επαγγελματίας αθλητής είναι και εκεί¬ 
νος ο οποίος διέπεται από τις διατάξεις του άρθρου 18 
του παρόντος κανονισμού. 

Άρθρο 2 

Κτήση ιδιότητας του επαγγελματία ποδοσφαιριστή 

Η ιδιότητα του επαγγελματία ποδοσφαιριστή αποκτάται 
με την υπογραφή συμβολαίου με ΠΑΕ. και την εγγραφή του 
στο μητρώο επαγγελματιών ποδοσφαιριστών της Ε.Π.Ο. 

ΚΕΦΑΛΑΙΟ Β’ 

Άρθρο 3 

Καθορισμός χρονικής διάρκειας συμβολαίου 

1. Η χρονική διάρκεια του συμβολαίου επαγγελματία 
ποδοσφαιριστή δεν επιτρέπεται, με ποινή ακυρότητάς 
του, να είναι μικρότερη από πέντε (5) μήνες και μεγαλύ¬ 
τερη από πέντε (5) χρόνια. 

2. Σε κάθε περίπτωση, η λήξη της χρονικής διάρκειας 
του συμβολαίου πρέπει να συμπίπτει με την τελευταία, 
πριντην έναρξη της μετεγγραφικής περιόδου, ημέρα (άρ¬ 
θρο 90 παρ. 2). 

3. α) Μετην επιφύλαξη των διατάξεωντου παρόντος κα¬ 
νονισμού, αν η χρονική διάρκεια του συμβολαίου είναι μι¬ 
κρότερη των πέντε (5) ετών μπορεί να συμφωνηθεί μετα¬ 
ξύ των συμβαλλομένων δικαίωμα μονομερούς ανανέω¬ 
σης του συμβολαίου για τον μέχρι της συμπλήρωσης 
πενταετίας χρόνο. Στην περίπτωση αυτή πρέπει να καθο¬ 
ρίζονται εκ των προτέρων υποχρεωτικά επι ποινή ακυρό- 
τηταςτου δικαιώματος ανανέωσης οι οικονομικοί όροιτό- 
σοτης άσκησης του δικαιώματος ανανέωσης, όσο καιτης 

περαιτέρω συνεργασίας μέχρι λήξης του συμβατικού 
χρόνου (άρθρο 90 παρ.3). 

β) Σε κάθε περίπτωση η Π.Α.Ε. συνδεόμενη με ποδο¬ 
σφαιριστή με συμβόλαιο που περιέχει όρο μονομερούς 
ανανέωσης, οφείλει να του γνωστοποιεί εγγράφως την 
απόφασή της να ανανεώσει μονομερώς το συμβόλαιο 
τουλάχιστον πέντε (5) ημέρες πριν από την έναρξη της με- 
τεγγραφικής περιόδου κατά την οποία δικαιούται να προ- 
βεί στην ανανέωση ή την λήξη του αρχικού συμβατικού 
χρόνου, κοινοποιώντας ταυτόχρονα το σχετικό έγγραφο 
στην Ε.Π.Ο. στον ΕΣΑΠΕ και στον Π.Σ.Α.Π. 

Εφόσον δεν τηρηθεί η παραπάνω διαδικασία και προ¬ 
θεσμία ο ποδοσφαιριστής καθίσταται ελεύθερος. 

4. α) Ερασιτέχνης αθλητής που συμπληρώνει το δέκατο 
όγδοο (18) έτος της ηλικίας του έχει υποχρέωση για υπο¬ 
γραφή συμβολαίου με την ΠΑΕ στην οποία αυτός ανήκει, 
εφόσον η ΠΑΕ το επιθυμεί. 

β) Η χρονική διάρκεια του συμβολαίου αυτού εκτείνεται 
από ένα (1) έως τρία (3) χρόνια και καθορίζεται αποκλει¬ 
στικά και για μία μόνο φορά, απάτην ΠΑΕ και σε καμία πε¬ 
ρίπτωση δεν δεσμεύει αθλητή που έχει υπερβεί το εικο¬ 
στό πρώτο (21ο) έτος της ηλικίας του. 

γ) Επιτρέπεται συμφωνία των συμβαλλομένων κατά την 
υπογραφή του συμβολαίου για διάρκεια αυτού μεγαλύτε¬ 
ρη τωντριών (3) ετών, αλλά το πολύ μέχριτα πέντε (5) έτη. 

δ) Σε περίπτωση που ο ερασιτέχνης αθλητής δεν συμ¬ 
μορφωθεί προς την ανωτέρω υποχρέωσή του για παρα¬ 
μονή του στην ΠΑΕ από ένα (1) έως τρία (3) χρόνια ως 
επαγγελματίας, η ΠΑΕ δικαιούται να αποστείλει μονομε¬ 
ρώς συμβόλαιο επαγγελματία ποδοσφαιριστή με την 
απαραίτητη προϋπόθεση ότι θα συνοδεύεται από προη¬ 
γούμενη εξώδικη πρόσκληση του ποδοσφαιριστή για την 
υπογραφή του σχετικού συμβολαίου . 

5. α) Σε περίπτωση που ο ερασιτέχνης αθλητής συ¬ 
μπληρώσει το δέκατο όγδοο (18ο) έτος της ηλικίας του, 
ανη ΠΑΕ στης οποίαςτο ιδρυτικό σωματείο αυτός ανήκει, 
δεν επιθυμεί να τον εντάξει στη δύναμή της ως επαγγελ- 
ματία, σύμφωνα με τις διατάξεις της προηγουμένης πα¬ 
ραγράφου , τότε αυτός καθίσταται ελεύθερος να εγγρά¬ 
φει σε ΠΑΕ της αρεσκείας του. 

Ένα μήναπριντη συμπλήρωσητου 18ου έτους η ενδια- 
φερόμενη ΠΑΕ θα πρέπει να εκφράσει την επιθυμία της 
για τη σύναψη του σχετικού συμβολαίου. 

β) Αθλητές που κατά τη δημοσίευση του παρόντος 
έχουν συμπληρώσει το 18ο έτος της ηλικίας τους καθί¬ 
στανται ελεύθεροι, εκτός εάν εντός διμήνου από τη δη¬ 
μοσίευση του παρόντος κανονισμού η ενδιαφερόμενη 
ΠΑΕ τους καταστήσει επαγγελματίες με τη διαδικασία 
της προηγούμενης παραγράφου. 

Άρθρο 4 

Ελεύθερα συμβόλαια επαγγελματιών ποδοσφαιριστών 
(άρθρο 90 παρ. 4) 

Οποιαδήποτε συμφωνία ποδ/στή με ΠΑΕ είτε για υπο¬ 
χρέωση παροχής ανταλλάγματος εκ μέρους του ποδ/στή 
με τη λήξη του συμβολαίου του, είτε για πρόβλεψη διαδι¬ 
κασίας προσφοράς και αντιπροσφοράς με τη λήξη του 
συμβολαίου είναι άκυρη. 

Άρθρο 5 

Ειδικά συμβόλαια εκπαιδευομένων ποδοσφαιριστών 
(άρθρο 90 παρ.7 α, β, γ) 

Οι ΠΑΕ, που διατηρούν Τμήματα Εκπαιδευομένων Ποδο¬ 


σφαιριστών (ΤΕΠ) υπογράφουν μ’ αυτούς ειδικά συμβόλαια 
στα οποία καθορίζονται οι κάθε είδους αποδοχές και λοιπές 
παροχές οποιοσδήποτε μορφής των ως άνω ποδοσφαιρι¬ 
στών. Όλα τα παραπάνω καθορίζονται από την Π.Α.Ε., το 
ύψος όμως των τακτικών μηνιαίων αποδοχών τους δεν επι¬ 
τρέπεται να είναι μικρότερο των κατωτάτων ορίων που κα¬ 
θορίζονται στο άρθρο 19 του κανονισμού αυτού. 

Άρθρο 6 

Περιεχόμενο συμβολαίου 

1. Το συμβόλαιο αποτελείται από δύο (2) μέρη. Το πρώ¬ 
το περιλαμβάνει τους όρους που καθορίζουν τις υποχρε¬ 
ώσεις των συμβαλλομένων μερών και που εφαρμόζονται 
σε όλες ανεξαιρέτως τις ΠΑΕ και τους ποδοσφαιριστές 
(γενικό μέρος). Το δεύτερο μέρος καθορίζει την προσω¬ 
πική εργασιακή σχέση του κάθε ποδοσφαιριστή με την 
ΠΑΕ στην οποία ανήκει (χρονική διάρκεια συμβολαίου, εί¬ 
δος συμβολαίου, αποδοχές κ.λ.π.). 

2. Στο συμβόλαιο με ποινή αυτοδίκαιης ακυρότητάςτου 
πρέπει να αναφέρονται: 

α) Η χρονική διάρκεια της ισχύος του, καθώς και τυχόν 
δικαίωμα μονομερούς ανανέωσης. 

β) Τα χρηματικά ποσά που κατέβαλε η ΠΑΕ α) προς τον 
ποδοσφαιριστή και β) προς την ΠΑΕ ή το σωματείο που 
ανήκε ο ποδοσφαιριστής (ημεδαπός ή αλλοδαπός). 

γ) Οι αμοιβαίες υποχρεώσεις των συμβαλλομένων με¬ 
ρών. 

δ) Οι κάθε είδους παροχές (τακτικές, έκτακτες κ.λ.π.) 
της ΠΑΕ προς τον ποδοσφαιριστή. 

ε) Η μνεία ότι όλες οι μεταξύ τους σχέσεις διέπονται από 
τις διατάξεις του παρόντος κανονισμού. 

στ) Η μνεία ότι κάθε είδους διαφορές που προκύπτουν 
από τις σχέσεις τους υπάγονται στη δικαιοδοσία των αρ¬ 
μοδίων κατά περίπτωση αθλητικών οργάνων του ΕΣΑΠΕ 
και της ΕΠΟ. 

ζ) Η μνεία ότι όμοιο του πρωτοτύπου συμβολαίου έλαβε 
με την υπογραφή του συμβολαίου και ο ποδοσφαιριστής. 

η) Η πλήρης διεύθυνση της κατοικίας του ποδοσφαιρι¬ 
στή καθώς και ο διορισμός αντικλήτου αυτού για τις προς 
αυτόν κοινοποιήσεις κάθε είδους εγγράφων της ΠΑΕ και 
των αρμοδίων ποδοσφαιρικών αρχών. 

3. Τα συμβόλαια δανεισμού ποδοσφαιριστών υπογρά¬ 
φονται σε ειδικό έντυπο που εκδίδεται από τον ΕΣΑΠΕ 
πριν τη μετεγγραφική περίοδο Ιουλίου κάθε έτους. 

Άρθρο 7 

Τύπος συμβολαίου - Επικύρωση από Διοργανώτρια 

1. Το συμβόλαιο μεταξύ ΠΑΕ και ποδοσφαιριστή συ- 
ντάσσεται σε έξη (6) αντίγραφα σε ειδικό έντυπο που χο¬ 
ρηγείται από τον ΕΣΑΠΕ και υποβάλλεται σ’ αυτόν για επι¬ 
κύρωση με ευθύνη της ΠΑΕ το αργότερο σε πέντε (5) ημέ¬ 
ρες από της υπογραφής του. Παρερχομένης απράκτου 
της ανωτέρω προθεσμίας και εφόσον η ΠΑΕ δεν έχει κατα¬ 
θέσει το συμβόλαιο, ο ποδοσφαιριστής δύναται εντός του 
επόμενου πενθημέρου να καταθέσει στον ΕΣΑΠΕ αντίγρα¬ 
φο από το εις χείρας τους συμβόλαιο και να υποβάλει για 
έγκριση και στην ΕΠΟ δελτίο αθλητικής ιδιότητας επαγ- 
γελματία ποδοσφαιριστή άνευ της υπογραφής της ΠΑΕ. 

2. Ο ΕΣΑΠΕ μέσα σε πέντε (5) ημέρες από τη λήψη του 
συμβολαίου ελέγχει την νομιμότητα των όρων του, το επι¬ 
κυρώνει και το καταχωρεί σε ειδικό βιβλίο που τηρείται για 
το σκοπό αυτό. Αν κατά τον έλεγχο διαπιστωθεί νομικό 
ελάττωμα ή έλλειψη των στοιχείωντου άρθρου 6του παρό- 

νιος κανονισμού ή οποιουδήποτε άλλου όρου που καθορί¬ 
ζουν ειδικές διατάξεις , επιστρέφεται αμέσως στην οικεία 
Π ΑΕ, η οποία έχει την υποχρέωση μέσα σε πέντε (5) η μέρες 
από τη λήψη του να προβεί από κοινού με τον ποδοσφαιρι¬ 
στή στις απαραίτητες διορθώσεις ή συμπληρώσεις και να 
το επανυποβάλει για έλεγχο και επικύρωση. Μετά τον τελι¬ 
κό έλεγχο του συμβολαίου, την επικύρωσή του από το Δ.Σ. 
του ΕΣΑΠΕ και την καταχώρησή του στο σχετικό βιβλίο, ο 
ΕΣΑΠΕ στέλνει από ένα (1) επικυρωμένο αντίγραφο στην 
ΕΠΟ, στον ΠΣΑΠ, στην ΠΑΕ και στον ποδοσφαιριστή. 

3. Τροποποιήσεις των όρων του συμβολαίου από τα 
συμβαλλόμενα μέρη γίνονται, οποτεδήποτε εντός του 
συμβατικού χρόνου καιπροκύπτουν με ποινή ακυρότητάς 
τους αποκλειστικά με έγγραφο βεβαίας χρονολογίας 
υπογραφόμενο από τον ενδιαφερόμενο ποδοσφαιριστή 
κοίτην Π.Α.Ε. υποβάλλεται δε με ευθύνη της Π.Α.Ε. ή του 
ποδοσφαιριστή για επικύρωση στον ΕΣΑΠΕ μέσα σε απο¬ 
κλειστική προθεσμία δέκα (10) ημερών με ταυτόχρονη 
κοινοποίηση στον ΠΣΑΠ. Για το βέβαιο της χρονολογίας 
αρκεί μόνον η υπογραφή του ποδοσφαιριστή ενώπιον 
αστυνομικής αρχής. 

Άρθρο 8 

Λήξη συμβολαίου - Διαπραγμάτευση - Μετεγγραφή 
Ποδοσφαιριστή 

1. Μέσα στο τελευταίο εξάμηνο πριν τη λήξη του συμ¬ 
βολαίου, η ΠΑΕ και ο ποδοσφαιριστής μπορούν να υπο¬ 
γράφουν νέο συμβόλαιο με τους όρους που επιθυμούν. 

2. Σε περίπτωση που η ΠΑΕ και ο ποδοσφαιριστής δεν 
επιθυμούν την ανανέωση της συνεργασίας τους, για την 
μετεγγραφή του ποδοσφαιριστή σε άλλη ΠΑΕ, ο ποδ/στής 
διαπραγματεύεται ελεύθερατη μετεγγραφή του. 

3. Τα χρηματικά ποσά που συμφωνούνται μεταξύ Εται¬ 
ρείας και ποδοσφαιριστών υπέρ του ποδοσφαιριστή, κατά 
την υπογραφή των συμβολαίων, καταβάλλονται ως εξής : 

Τοένα τρίτο (1/3) αμέσως με την υπογραφή του συμβο¬ 
λαίου, το δε υπόλοιπο (2/3) σε ισόποσες ετήσιες δόσεις 
την 30η Μαρτίου ή 30η Σεπτεμβρίου κατά περίπτωση κά¬ 
θε έτους. 

Είναι δυνατό να συμφωνηθεί και άλλος τρόπος και χρό¬ 
νος καταβολής των προαναφερομένων ποσών. 

Μετάθεση τακτής ημέρας καταβολής δόσεων ή άλλων 
χρηματικών απαιτήσεων του ποδοσφαιριστή, αποδεικνύε- 
ται αποκλειστικά και μόνο με έγγραφη συμφωνία βεβαίας 
χρονολογίας ποδοσφαιριστού και ΠΑΕ αποκλεισμένου κά¬ 
θε άλλου αποδεικτικού μέσου, ακόμη και του όρκου. 

Άρθρο 9 

Απαγόρευση πρόωρων διαπραγματεύσεων 
(άρθρο 91 Ν. 2725/99) 

1. Εκτός της μετεγγραφικής περιόδου οι ΠΑΕ δεν έχουν 
δικαίωμα να διαπραγματεύονται άμεσα ή έμμεσα με πο¬ 
δοσφαιριστή που ανήκει σε άλλη ΠΑΕ με σκοπό τη μετεγ¬ 
γραφή του. 

2. Επιτρέπεται η διαπραγμάτευση ποδοσφαιριστή για 
μετεγγραφή κατά το τελευταίο εξάμηνο πριν τη λήξη του 
συμβολαίου του, τηρουμένων απαραίτητα των προϋπο¬ 
θέσεων που τίθενται στα άρθρα 12 και 13 των σχετικών 
κανονισμών της ΡΙΡΑ. 

3. Οι παραβάτες τιμωρούνται από το οικείο δικαιοδοτι- 
κό όργανο, σύμφωνα με τις ισχύουσες για τη δυσφήμιση 
του αθλήματος διατάξεις, καθώς και με στέρηση του δι¬ 


καιώματος να αποκτήσουντον κατά την προηγούμενη πα¬ 
ράγραφο αθλητή για χρονικό διάστημα πέντε (5) ετών. 

Άρθρο 10 

Απαγόρευση υπογραφής ιδιωτικών συμφωνητικών 
μεταξύ ΠΑΕ και ποδοσφαιριστή 
(άρθρο 92 Ν. 2725/99) 

Με την επιφύλαξη των διατάξεων της παρ. 1 του άρ¬ 
θρου 8 και της παρ. 2 του άρθρου 9 του παρόντος, οποια¬ 
δήποτε γραπτή συμφωνία, μεταξύ ΠΑΕ και ποδοσφαιρι¬ 
στή η οποία συνάπτεται πριν από τη μετεγγραφική περίο¬ 
δο για παροχή απ’ αυτόν υπηρεσιών είναι άκυρη, ακόμη 
και αν πρόκειται για ανανέωση συμβολαίου. 

ΚΕΦΑΛΑΙΟ Γ’ 

Διακοπή - Λύση συμβολαίου 

Άρθρο 11 

Διακοπή συμβολαίου 

Η ισχύς του συμβολαίου μπορεί να διακοπεί μόνο αν συ¬ 
ντρέχει ένας από τους παρακάτω λόγους: 

α) Συνεπεία φυσικής ανικανότητας του ποδοσφαιριστή ή 
λόγω ατυχήματος αυτού σε συμβάν εκτός αγώνα ή προπο- 
νήσεως της ΠΑΕ στην οποία ανήκει, διάρκειας πλέον των 
ενενήντα (90) ημερών, εξ αιτίας των οποίων δεν δύναται να 
παρακολουθεί τις προπονήσεις και να μετέχει στους αγώ¬ 
νες. Ο κατά τα ανωτέρω χρονικός περιορισμός δεν ισχύει 
όταν το ατύχημα οφείλεται σε δραστηριότητα του ποδο¬ 
σφαιριστή απαγορευθείσα από την ΠΑΕ στην οποία ανήκει. 

β) Συνεπεία ατυχήματοςτου ποδοσφαιριστή σε συμβάν 
κατά τη διάρκεια αγώνος ή προπονήσεως στην ΠΑΕ στην 
οποία ανήκει, εφ’ όσον η από την αιτία αυτή ανικανότητα 
συμμετοχής αυτού στους αγώνες διήρκεσε πάνω από 
τέσσερις (4) μήνες σε συμβόλαιο διάρκειας μέχρι ενός (1) 
έτους, πάνω από οκτώ (8) μήνες σε συμβόλαιο διάρκειας 
μέχρι δύο (2) ετών, πάνω δε από ένδεκα (11) μήνες σε 
συμβόλαιο διάρκειας ανωτέρας των δύο (2) ετών. 

γ) Συνεπεία παραβάσεως από τον ποδοσφαιριστή ή την 
ΠΑΕ όρων του συμβολαίου καθώς και συνεπεία πρόωρης 
με άλλη Π.Α.Ε. διαπραγμάτευσης του ποδοσφαιριστή. 

δ) Συνεπεία τελεσίδικης ποινής σαράντα πέντε (45) του¬ 
λάχιστον ημερών που επεβλήθησαν στον ποδοσφαιριστή 
από τις αρμόδιες ποδοσφαιρικές αρχές και στερούν την 
ΠΑΕ των υπηρεσιών αυτού. 

ε) Συνεπεία χρήσεως αναβολικών (ντόπινγκ) όπως ορί¬ 
ζουν οι σχετικές διατάξεις του άρθρου 32 του ΚΑΠ. 

στ) Η στράτευση ποδοσφαιριστή δεν αποτελεί λόγο 
διακοπής του συμβολαίου του, έστω και αν αυτή καθιστά 
αδύνατη την παροχή των υπηρεσιών του, αλλά στην τε¬ 
λευταία αυτή περίπτωση καταβάλλεται το ήμισυ των τα¬ 
κτικών μηνιαίων αποδοχών του. 

Άρθρο 12 

Συνέπειες διακοπής του συμβολαίου 

1. Εάν υπαίτιος της διακοπής του συμβολαίου είναι ο 
ποδοσφαιριστής, αυτός κατά τον χρόνο της διακοπής, 
καμία αμοιβή (τακτική ή έκτακτη) δεν δικαιούται από την 
ΠΑΕ στην οποία ανήκει ο ποδοσφαιριστής αυτός. Κατά 
τον χρόνο μιας τέτοιας διακοπής υποχρεούται στην πλή¬ 
ρη εκπλήρωση των υποχρεώσεώντου έναντι της ΠΑΕ. 

2. Εάν υπαίτια της διακοπήςτου συμβολαίου είναι η ΠΑΕ, 
αυτή υποχρεούται κατά τον χρόνο της διακοπής, στην κα¬ 
ταβολή των τακτικών αποδοχών του. Κατά τον χρόνο μιας 




14290 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τέτοιας διακοπής ο ποδοσφαιριστής δεν υποχρεούται 
στην εκπλήρωση των υποχρεώσεων του έναντι της ΠΑΕ. 

3. Σε περίπτωση διακοπής του συμβολαίου, η χρονική 
διάρκεια αυτού, παρατείνεται για χρόνο ίσο προς το χρό¬ 
νο διακοπής, όπως επίσης παρατείνεται ισόχρονα ο χρό¬ 
νος καταβολής τυχόν οφειλομένων δόσεων προς τον πο¬ 
δοσφαιριστή. Στην περίπτωση παράτασης του συμβολαί¬ 
ου αν η νέα λήξη δεν συμπίπτει με μετεγγραφική περίοδο, 
ο ποδοσφαιριστής μπορεί αν θέλει να συνεχίσει προσφέ- 
ρων τις υπηρεσίες του μέχρι την ακολουθούσα την λήξη 
του συμβολαίου μετεγγραφική περίοδο. Επίσης, η χρονι¬ 
κή διάρκεια του συμβολαίου παρατείνεται στις περιπτώ¬ 
σεις που αποδεδειγμένα ο ποδοσφαιριστής δεν μπόρεσε 
λόγω τραυματισμού ή ασθένειας, που δεν έγινε στα πλαί¬ 
σια αθλητικής δραστηριότητας της ομάδας, να προσφέ¬ 
ρει τις υπηρεσίεςτου στην ΠΑΕ, κατά το αμέσως μετά την 
υπογραφή του συμβολαίου συνεργασίας ακολουθούν 
πρωτάθλημα εθνικής κατηγορίας (εξαιρουμένων τυχόν 
αγώνων Κυπέλλου), η δε ΠΑΕ εξεπλήρωσε κανονικά τις 
προς τον ποδοσφαιριστή υποχρεώσεις της (καταβολή 
αποδοχών και δόσεων ποσών μετεγγραφής). Η παράτα¬ 
ση είναι ίση προς το χρόνο διάρκειας του κωλύματος λό¬ 
γω τραυματισμού ή ασθένειας. 

Άρθρο 13 
Λύση συμβολαίου 
Το συμβόλαιο λύεται: 

α) Εάν παρέλθει η χρονική διάρκεια της ισχύος του. 
β) Με κοινή συναίνεση των ενδιαφερομένων μερών. Στην 
περίπτωση αυτή τα συμβαλλόμενα μέρη υποχρεούνται σε 
θεώρηση του γνησίου των υπογραφών τους απάτην αστυ¬ 
νομική αρχή με ποινή απαραδέκτου της αιτήσεως. 

γ) Λόγω ποινής επιβληθείσας για παραπτώματα που 
από τη φύση τους απάδουν της οφειλόμενης αθλητικής 
συμπεριφοράς του ποδοσφαιριστή και εφόσον η ποινή 
αυτή συνεπάγεται αποκλεισμό του από τους αγώνες του¬ 
λάχιστον εξήντα (60) ημερών. 

δ) Με μονομερή καταγγελία συνεπεία σπουδαίου λόγου. 
Ως σπουδαίος λόγος θεωρείται ιδία : σοβαρή παράβαση 
των όρων του συμβολαίου, σοβαρή παράβαση των πει¬ 
θαρχικών κανόνων, επίμονη και διαρκής κακή διαγωγή. 

Στις περιπτώσεις κατά τις οποίες η ΠΑΕ είναι αυτή που 
καταγγέλλει μονομερώςτη σύμβαση, επιβάλλεται επί ποι¬ 
νή απαραδέκτου της σχετικής αίτησης, η προηγούμενη 
γραπτή κλήση του ποδοσφαιριστή σε απολογία για συ¬ 
γκεκριμένους λόγους. 

ε) Συνεπεία μη καταβολής απάτην ΠΑΕ α) των τακτικών 
αποδοχών του ποδοσφαιριστή για χρονικό διάστημα δύο 
(2) συνολικά μηνών, β) των εκτάκτων παροχών (πριμ) για 
χρονικό διάστημα δύο (2) συνεχών μηνών. Το συμβόλαιο 
λύεται επίσης συνεπεία μη καταβολής από την ΠΑΕ στον 
ποδοσφαιριστή έστω και μιας (1) δόσης της παραγράφου 
3 του άρθρου 8 του παρόντος κανονισμού. Η δόση γίνεται 
ληξιπρόθεσμη και απαιτητή μετά την παρέλευση τριάντα 
(30) ημερών από την αναγραφόμενη στο συμβόλαιο ημε- 
ροχρονολογία καταβολής αυτής. Η για τη λύση του συμ¬ 
βολαίου αίτηση ενώπιον της ΕΕΟΔΕΠ δεν υποβάλλεται 
πριν παρέλθει το ανωτέρω χρονικό διάστημα των τριάντα 
(30) ημερών, συζητείται δε υποχρεωτικά μέσα σε δέκα 
(10) ημέρες από την κατάθεσή της. 

στ) Όταν ο ποδοσφαιριστής και μετά την πάροδο του 
χρόνου της διακοπής του συμβολαίου, διαπιστωθεί ότι 


δεν δύναται να αγωνίζεται λόγω φυσικής αδυναμίας από 
οπουδήποτε κι αν προέρχεται. 

ζ) Λόγω οριστικής κατά τις κείμενες διατάξεις διαγρα¬ 
φής του ποδοσφαιριστή από το μητρώο των επαγγελμα- 
τιών ποδοσφαιριστών. 

Άρθρο 14 

Συνέπειες λύσεως του συμβολαίου 

1. Εάν υπαίτιος της λύσεως του συμβολαίου είναι ο πο¬ 
δοσφαιριστής, η ΠΑΕ ουδεμία οικονομική υποχρέωση 
έχει έναντι αυτού. Ο ποδοσφαιριστής ο οποίος είναι υπαί¬ 
τιος της λύσεως δεν δικαιούται κατά την αμέσως επόμε¬ 
νη περίοδο μετεγγραφών να υπογράψει σύμβαση και να 
αγωνισθεί σε ομάδα επαγγελματική ή ερασιτεχνική. Το δι¬ 
καίωμα να εγγράφεται και να αγωνίζεται σε ομάδα το απο¬ 
κτά από την επόμενη μετεγγραφική περίοδο. 

2. Εάν υπαίτια της λύσης του συμβολαίου είναι η ΠΑΕ, 
αυτή υποχρεούται να καταβάλει προς τον ποδοσφαιριστή: 

α) Τις τακτικές μηνιαίες αποδοχές του για τον υπολει- 
πόμενο χρόνο μέχρι τη λήξη της επόμενης, από τη λύση, 
μεταγραφικής περιόδου, καθώς και το αναλογούν δώρο 
εορτών και επίδομα αδείας, και 

β) Χρηματικό ποσό ίσο με το σύνολο των υπολειπομέ- 
νων δόσεων του συμβολαίου μέχρι τη συμβατική λήξη 
του, διαιρούμενο με το σύνολο των υπολειπομένων μετα- 
γραφικών περιόδων. 

Η διάταξη της παραγράφου αυτής δεν εφαρμόζεται 
εάν το συμβόλαιο ρυθμίζει με όρους οικονομικά επωφε¬ 
λέστερους για τον παίκτη τη λύση του συμβολαίου με 
υπαιτιότητα της ΠΑΕ. 

Άρθρο 15 

Διαπίστωση ανικανότητας 

1. Η ανικανότητα του ποδοσφαιριστή (φυσική ή λόγω ατυ¬ 
χήματος) διαπιστώνεται από τριμελή Υγειονομική Επιτροπή 
του ΕΣΑΠΕτα μέλητηςοποίαςορίζονταιαπότοΔ.Σ. αυτής. 
Στην Επιτροπή αυτή μπορούν να μετέχουν χωρίς ψήφο και 
δύο (2) ιατροί οριζόμενοι από τα ενδιαφερόμενο μέρη. 

2. Το πόρισμα της Επιτροπής εκδίδεται το αργότερο 
εντός δεκαπέντε (15) ημερών από τη συγκρότησή της και 
είναι υποχρεωτικό και για τα δύο ενδιαφερόμενο μέρη, 
προς τα οποία και κοινοποιείται αυτό σε αντίγραφο από 
τον ΕΣΑΠΕ εντός οκτώ (8) ημερών από την ημέρα που πε¬ 
ριήλθε σ’ αυτόν. 

3. Η δαπάνη της Επιτροπής βαρύνει τον ΕΣΑΠΕ, εκτός 
από αυτή που αναφέρεται στους γιατρούς των ενδιαφε- 
ρομένωνπου τυχόν μετέχουν σ’ αυτή βαρύνει αυτούς που 
τους όρισαν. 

4. Κατά του ανωτέρω πορίσματος μπορεί να ασκηθεί μέ¬ 
σα σε οκτώ (8) ημέρες από την κοινοποίησή του στους εν¬ 
διαφερομένους, προσφυγή ενώπιον της Υγειονομικής 
Επιτροπής της ΕΠΟ. 

Άρθρο 16 

Διαδικασία διακοπής συμβολαίου 

1. Εάν συντρέχει περίπτωση διακοπής συμβολαίου υπο¬ 
βάλλεται στον ΕΣΑΠΕ αίτηση του ενδιαφερομένου η 
οποία για να γίνει αποδεκτή πρέπει να συνοδεύεται από το 
αποδεικτικό κοινοποίησής της (έκθεση επιδόσεως, από¬ 
δειξη κατάθεσης συστημένου κ.λ.π.) προς αυτόν εναντίον 
του οποίου στρέφεται. 

Αντίγραφο της αίτησης αυτής κοινοποιείται από τον αι- 

χούντα σε αυτόν έναντι του οποίου στρέφεται αυτή, του¬ 
λάχιστον πέντε (5) ολόκληρες ημέρες πριν τη συζήτηση 
στην Επιτροπή Επίλυσης Οικονομικών Διαφορών, άλλως 
απορρίπτεται ως απαράδεκτη. 

2. Ο ΕΣΑΠΕ αποφασίζει αιτιολογημένα, το αργότερο 
μέσα σε προθεσμία είκοσι πέντε (25) ημερών από τη λήψη 
της αίτησης, εκτός από τις περιπτώσεις α’ και β’ του άρ¬ 
θρου 12 του παρόντος για τις οποίες η ανωτέρω προθε¬ 
σμία ορίζεται σε σαράντα πέντε (45) ημέρες αρχίζοντας 
από την λήψη της από τον ΕΣΑΠΕ σύμφωνα με το άρθρο 
15 του παρόντος πορίσματος. 

3. Η διακοπή καθορίζεται για χρονικό διάστημα από ένα 
(1) μέχρι δύο (2) μήνες για συμβόλαιο διάρκειας ενός (1) 
έτους, από ένα (1) μέχρι τέσσερις (4) μήνες για συμβό¬ 
λαιο διάρκειας δύο (2) ετών και για χρονικό διάστημα μέ¬ 
χρι και έξι (6) μήνες, για συμβόλαια διάρκειας πάνω από 
δύο (2) χρόνια. 

Άρθρο 17 

Απόφαση διακοπής - Αρμόδιο Όργανο Επαναφοράς 
ισχύος 

1. Η διακοπή του συμβολαίου ενεργοποιείται με από¬ 
φαση της Επιτροπής Επιλύσεως Οικονομικών Διαφορών 
Επαγγελματικού Ποδοσφαίρου του ΕΣΑΠΕ σύμφωνα με 
τις σχετικές με αυτή διατάξεις. 

2. Στην απόφαση πρέπει να καθορίζεται αυτός που ευ- 
θύνεται για την διακοπή. 

3. Εάν απουσιάζει οποιοδήποτε από τα ενδιαφερόμενο 
μέρη κατά τη συζήτηση της αιτήσεως για διακοπή ή λύση 
του συμβολαίου, αυτή συζητείται σαν να ήταν παρόντα. 
Εάν απουσιάζουν και οι δύο, η συζήτηση ματαιώνεται. 

4. Το συμβόλαιο επαναφέρεται σε ισχύ αυτοδικαίως και 
χωρίς καμία άλλη διατύπωση αμέσως μόλις λήξει ο χρό- 
νοςτης διακοπής, όπως και με έγγραφη δήλωση προςτον 
ΕΣΑΠΕ του μέρους που δεν ευθύνεται - σχετικά με την 
επαναφορά της ισχύος αυτού - από τη δηλωμένη απ’ αυ¬ 
τόν πάνω στο έγγραφο ημεροχρονολογία. 

Άρθρο 18 

Διαδικασία λύσεως του συμβολαίου - Υποβιβασμός ομά¬ 
δας από Γ’ Εθνική σε Ερασιτεχνική Κατηγορία 

1. Σε περίπτωση καταγγελίας για τη λύση του συμβολαί¬ 
ου, αυτή απευθύνεται εγγράφως κατά του άλλου μέρους, 
σε κάθε δε περίπτωση, ο καταγγέλλων κοινοποιεί αντίγρα¬ 
φο αυτής στον ΕΣΑΠΕ, ο οποίος αποφασίζει αιτιολογημέ¬ 
να το αργότερο μέσα σε προθεσμία είκοσι (20) ημερών από 
τη λήψη του εγγράφου της καταγγελίας απ’ αυτόν, εκτός 
από την περίπτωση στ’του άρθρου 13 του παρόντος κανο¬ 
νισμού, για την οποία η προθεσμία ορίζεται σε σαράντα πέ¬ 
ντε (45) ημέρες, αρχίζοντας από τη λήψη από τον ΕΣΑΠΕ 
του κατά το άρθρο 15 του παρόντος πορίσματος. 

2. Ειδικά στην περίπτωση λύσης του συμβολαίου για λό¬ 
γο που αναφέρεται στο εδάφιο ε’ του άρθρου 13 του πα¬ 
ρόντος κανονισμού η σχετική αίτηση του ποδοσφαιριστή 
εισάγεται προς συζήτηση μέσα σε δέκα (10) ημέρες από 
την υποβολή της, η συζήτηση αυτή δεν αναβάλλεται εκτός 
και αν συναινεί ο ποδοσφαιριστής, η δε σχετική απόφαση 
εκδίδεται μέσα σε πέντε (5) ημέρες από τη συζήτηση της 
αίτησης. Προϋπόθεση για το παραδεκτό της αιτήσεως εί¬ 
ναι η κοινοποίησή της στην ΠΑΕ εντός πέντε (5) ημερών 
από την κατάθεσή της. Η αίτηση τίθεται στο αρχείο με από¬ 
φαση της Ε.Ε.Ο.Δ.Ε.Π. σε περίπτωση που αυτή διαπιστώ¬ 
σει ότι η ΠΑΕ έχει καταβάλει στον αιτούντα ποδοσφαιριστή 


τα οφειλόμενατο αργότερο εντός δέκα (10) ημερών από 
την κοινοποίηση στην ΠΑΕ της αιτήσεως του ποδοσφαιρι¬ 
στή. Η ρύθμιση του προηγουμένου εδαφίου εφαρμόζεται 
μόνο μία φορά κατά τη διάρκεια ισχύος του συμβολαίου. 

3. Ειδικότερα προκειμένου για τη λύση του συμβολαίου 
με κοινή συναίνεση, είναι υποχρεωτική η θεώρηση του γνη¬ 
σίου της υπογραφής τουλάχιστον του ποδ/στή και του τυ¬ 
χόν εκπροσώπου του από την αστυνομική αρχή με ποινή 
απαραδέκτου της αιτήσεως. Η λύση ανατρέχει στην ημε¬ 
ρομηνία υπογραφής της σχετικής συμφωνίας. Η αποστολή 
της συστημένης επιστολής ή της κατάθεσης στον ΕΣΑΠΕ 
της σχετικής συμφωνίας, πρέπει να λάβει χώρα, το αργότε¬ 
ρο σετρεις (3) ημέρες, απότηνημέραπου υπογράφηκαντα 
σχετικά έγγραφα. Η προθεσμία αυτή είναι αποκλειστική. 

4. Σε περίπτωση υποβιβασμού της ΠΑΕ από τη Γ’ Εθνι¬ 
κή κατηγορία η σύμβαση με τον ποδ/στή λύεται με την επι¬ 
φύλαξη των διατάξεων της επόμενης παραγράφου αζη- 
μίως και για τα δύο μέρη (άρθρο 94 παρ. 1). 

5. Σε περίπτωση που το συμβόλαιο του ποδ/στή με την 
ΠΑΕ που υποβιβάζεται, δεν έχει λήξει, το ιδρυτικό σωμα¬ 
τείο επιτρέπεται να διατηρήσει τον ποδ/στή στη δύναμή 
του, είτε μέχριτη λήξη του συμβολαίου, αν αυτό λήγει μέ¬ 
σα σε χρονικό διάστημα ενός (1) έτους από την επικύρω¬ 
ση της βαθμολογίας του πρωταθλήματος, είτε μέχρι ένα 
(1) έτος από την παραπάνω επικύρωση ανη διάρκεια του 
συμβολαίου υπερβαίνειτο ένα (1) έτος απ’ αυτή. Εφόσον 
το σωματείο διατηρήσει τον ποδ/στή στη δύναμή του, για 
τις σχέσειςτου ποδ/στή με το σωματείο, εφαρμόζονται οι 
διατάξεις του παρόντος κανονισμού (άρθρο 94 παρ. 2) 

6. Ποδοσφαιριστές των οποίων τα συμβόλαια λήγουν 
κατά τον χρόνο που υποβιβάζεται η ομάδα τους από 
επαγγελματική κατηγορία σε ερασιτεχνική κατηγορία, 
μένουν ελεύθεροι ανεξάρτητα από το χρόνο επικύρωσης 
της βαθμολογίας. Σαν λήξη του συμβολαίου τους νοείται 
η αρχική λήξη και όχι το δικαίωμα ανανεώσεως. 

ΚΕΦΑΛΑΙΟ Δ’ 

ΑΠΟΔΟΧΕΣ ΕΠΑΓΓΕΛΜΑΤΙΩΝ ΠΟΔΟΣΦΑΙΡΙΣΤΩΝ 
Άρθρο 19 

Καθορισμός αποδοχών των ποδοσφαιριστών 
(άρθρο 86) 

1. Με την επιφύλαξη των διατάξεων των επομένων πα¬ 
ραγράφων, οι τακτικές αποδοχές και οι έκτακτες παρο¬ 
χές των επαγγελματιών και ημιεπαγγελματιών ποδοσφαι¬ 
ριστών καθορίζονται ελεύθερα με το συμβόλαιο που υπο¬ 
γράφεται μεταξύ αυτών και της αντίστοιχης ΠΑΕ. 

2. Σε κάθε περίπτωση τα κατώτατα όρια των τακτικών 
μηνιαίων αποδοχών των επαγγελματιών ποδ/στών δεν 
επιτρέπεται να είναι κατώτερα από τις εκάστοτε μηνιαίες 
αποδοχές του ανειδίκευτου εργάτη. 

Η υποχρέωση αυτή για την Γ’ Εθνική αρχίζει από την πε¬ 
ρίοδο 2001-2002 (άρθρο 135 παρ. 18 Ν. 2725/99). 

3. α)Τυχόν έκτακτες παροχές (πριμ), καθώς και οι ειδι¬ 
κότεροι όροι και προϋποθέσεις καταβολής τους, καθορί¬ 
ζονται με απόφαση του Δ.Σ. της ΠΑΕ, μετά από γνώμη των 
ποδοσφαιριστών - αρχηγών κάθε ομάδας, η οποία λαμ- 
βάνεταιτο αργότερο δεκαπέντε (15) ημέρες πριν από την 
έναρξη των οικείων πρωταθλημάτων και κοινοποιείται 
υποχρεωτικά στο οικείο Ελεγκτικό Συμβούλιο και στους 
αθλητές που ανήκουν στη δύναμή τους. Η παράβαση της 
παραπάνω υποχρέωσης και για όσο χρόνο μετά την έναρ¬ 
ξη του πρωταθλήματος διαρκεί αυτή, έχει συνέπεια την 

αφαίρεση των βαθμών μιας νίκης για κάθε αγώνα της 
ΠΑΕ. Η απόφαση λαμβάνεται από το οικείο δικαιοδοτικό 
όργανο, που επιλαμβάνεται ύστερα από έκθεση του οι¬ 
κείου Ελεγκτικού Συμβουλίου. 

β) Η κατά τα ανωτέρω έκτακτες παροχές δε μπορούν να 
είναι κατώτερες από: 

I) Για αγώνες πρωταθλήματος 
Α' Εθνική Κατηγορία 

ΝΙΚΗ : 200.000 
ΙΣΟΠΑΛΙΑ: 100.000 
Β' Εθνική Κατηγορία 
ΝΙΚΗ: 80.000 
ΙΣΟΠΑΛΙΑ: 50.000 
Γ Εθνική Κατηγορία 
ΝΙΚΗ: 50.000 
ΙΣΟΠΑΛΙΑ: 25.000 

II) Για αγώνες Κυπέλλου 

Στους ποδοσφαιριστές των ομάδων που συμμετείχαν 
στους αγώνες του Κυπέλλου Ελλάδος καταβάλλονται: 

1) Συμμετοχή σε κάθε αγώνα δρχ.50.000 

2) Για την πρόκριση των ομάδων: 

Α' ΦΑΣΗ: έκαστος ποδ/στής δρχ. 100.000 
Β' ΦΑΣΗ: έκαστος ποδ/στής δρχ. 150.000 
Γ ΦΑΣΗ: έκαστος ποδ/στής δρχ. 200.000 
Δ' ΦΑΣΗ: έκαστος ποδ/στής δρχ. 300.000 
Ε' ΦΑΣΗ: έκαστος ποδ/στής δρχ. 400.000 
ΤΕΛΙΚΟΣ: νικητής δρχ. 500.000 
Ηττημένος δρχ. 300.000 

γ) Ειδικά στους ποδοσφαιριστές που δεν αναγράφονται 
στο Φ.Α. (εκτός δεκαοκτάδος) καταβάλλεται ποσοστό 
25% των πρίμς που λαμβάνουν οι περιλαμβανομένοι στο 
Φ.Α. ποδοσφαιριστές. 

δ) Σε κάθε παραστατικό στοχείο (απόδειξη) που εκδίδει 
η ΠΑΕ κατά τις πληρωμές των ποδοσφαιριστών της από 
οποιαδήποτε αιτία αναγράφεται, με ποινή ακυρότητας 
της πληρωμής, η αιτία για την οποία γίνεται η πληρωμή 
στον ποδοσφαιριστή. Την παραπάνω ακυρότητα μπορεί 
να επικαλεσθεί μόνο ο ποδοσφαιριστής. 

4. Δεν επιτρέπεται η χορήγηση επιπλέον έκτακτων πα¬ 
ροχών μετά την έναρξη του πρωταθλήματος. Κατ’ εξαί¬ 
ρεση , οι πιο πάνω έκτακτες παροχές μπορεί να αναπρο¬ 
σαρμόζονται στο χρονικό διάστημα που μεσολαβεί μετα¬ 
ξύ της λήξης του πρώτου γύρου του οικείου 
πρωταθλήματος και της έναρξης του δεύτερου γύρου, 
ακολούθουμένης της διαδικασίας της παρ. 3 του παρό¬ 
ντος άρθρου. Σε περίπτωση που, κατά παράβαση των 
ανωτέρω, καταβληθεί έκτακτη παροχή για συγκεκριμένο 
αγώνα, η παροχή αυτή θεωρείται νόμιμη, εφόσον αποδει- 
κνύεται ότι προέρχεται από έσοδα της ΠΑΕ, νόμιμα κατα- 
χωρημένα στα βιβλία τους. Η παράβαση της διάταξης του 
προηγουμένου εδαφίου έχει συνέπεια την επιβολή προ¬ 
στίμου διπλάσιου ύψους από το ποσό που συνολικά κα¬ 
ταβλήθηκε στους αθλητές, ακολουθουμένης της διαδικα¬ 
σίας της παρ. 3 του παρόντος άρθρου. 

5. Οι κάθε είδους αποδοχές και λοιπές παροχές οποι¬ 
οσδήποτε μορφής, των εκπαιδευομένων ποδ/στών καθο¬ 
ρίζονται απάτην ΠΑΕ, το ύψος όμωςτωντακτικών μηνιαί¬ 
ων αποδοχών τους δεν επιτρέπεται να είναι μικρότερο 
των 20.000 δρχ., των δε λοιπών παροχών μικρότερο των 
80.000 δρχ. 

6. Σε κάθε παραστατικό στοιχείο (απόδειξη) που εκδίδει 
η ΠΑΕ κατά τις πληρωμές των ποδοσφαιριστών της ανα¬ 


γράφεται, μεποινή ακυρότηταςτης πληρωμής, η αιτία για 
την οποία γίνεται η πληρωμή στον ποδοσφαιριστή. 

Άρθρο 20 

Έξοδα μετακινήσεως κ.λ.π. 

1. Οι πάσης φύσεως δαπάνες γιατην μετακίνηση διαμονή 
και διατροφή των επαγγελματιών κατά τους αγώνες (επι¬ 
σήμους ή φιλικούς) της ΠΑΕ βαρύνουν αποκλειστικά αυτή. 

2. Οι επαγγελματίες ποδοσφαιριστές δεν δικαιούνται 
πρόσθετης αμοιβής για τις εκτός έδρας μετακινήσεις και 
διανυκτερεύσεις τους. 

Άρθρο 21 

Διακοπές - Εβδομαδιαία ανάπαυση ποδοσφαιριστών 
Επιμόρφωση αυτών - Συνδρομές Ποδοσφαιριστών 

1. Οι επαγγελματίες ποδοσφαιριστές δικαιούνται ετή¬ 
σιας άδειας τεσσάρων (4) εβδομάδων σε χρόνο που κα¬ 
θορίζονται από την ΠΑΕ ανάλογα με τις αγωνιστικές υπο¬ 
χρεώσεις τους. 

Κατά το χρόνο της άδειας καταβάλλονται στον ποδο¬ 
σφαιριστή οι τακτικές αποδοχές αυτού καθώς και το επί¬ 
δομα αδείας. 

2. Η κατά την προηγούμενη παράγραφο άδεια είναι συ¬ 
νεχής. Σε περίπτωση που η Π.Α.Ε. ήθελε ανακαλέσει τον 
ποδοσφαιριστή κατά τη διάρκεια της άδειάς του έχει την 
υποχρέωση να καταβάλλει σ’ αυτόν τις δαπάνες της με¬ 
τακίνησής του αυτής και να του χορηγήσει αριθμό ημε¬ 
ρών αδείας ίσο προς το χρόνο της διακοπής. 

3. Η ΠΑΕ οφείλει να χορηγεί στους ποδοσφαιριστές της, 
εβδομαδιαία ανάπαυση 24 συνεχών ωρών, σε χρόνο που 
αγωνιστικές υποχρεώσεις της ομάδας το επιτρέπουν. 

4. Επίσης οι ΠΑΕ με την συνεργασία του ΠΣΑΠ υποχρε- 
ούνται να διοργανώνουν, περιοδικά, ομιλίες με σκοπό την 
επιμόρφωση των ποδοσφαιριστών σχετικά με τα δικαιώ¬ 
ματα και τις υποχρεώσεις τους που απορρέουν από τον 
παρόντα κανονισμό και κάθε άλλη σχετική διάταξη της 
ισχύουσας νομοθεσίας. 

5. Επίσης σεμινάρια επιμόρφωσης των ποδοσφαιρι¬ 
στών οφείλει να οργανώνει και ο ΕΣΑΠΕ με βάση πρό¬ 
γραμμα που καταρτίζει ο ίδιος. 

Οι ΠΑΕ είναι υποχρεωμένες να διαθέτουν όλους τους 
ποδοσφαιριστές τους γι’ αυτό το σκοπό. Αδικαιολόγητη 
μη προσέλευση σ’ αυτά τα σεμινάρια ποδοσφαιριστή τι¬ 
μωρείται από το Δικαιοδοτικό Όργανο του ΕΣΑΠΕ με ποι¬ 
νή αποκλεισμού του ποδοσφαιριστή για δύο (2) τουλάχι¬ 
στον αγωνιστικές ημέρες. 

6. Ο ΠΣΑΠ διοργανώνει ετήσια γιορτή του ποδοσφαιρι¬ 
στή . Κατά την ημέρα αυτή δεν επιτρέπεται η διεξαγωγή αγώ¬ 
νων μεταξύ ΠΑΕ και προπονήσεων. Το ίδιο ισχύει και κατά 
την ημέρα που ο ΠΣΑΠ συγκαλεί τακτική ή έκτακτη Γενική 
Συνέλευση των μελώντου (ημέρατης εβδομάδας Δευτέρα). 

7. Οι Π. Α. Ε. παρακρατούν υποχρεωτικά για λογαριασμό 
του Π.Σ.Α.Π και αποδίδουν σ’ αυτόν τις συνδρομές των 
ποδ/στών- μελών του το αργότερο μέχρι 30 Οκτωβρίου 
κάθε αγωνιστικής περιόδου. 

Σε περίπτωση που Π.Α.Ε. δεν αποδίδει τις συνδρομές 
αυτές, παρακρατούνται από τα έσοδα της Π.Α.Ε. από τον 
Ε.Σ.Α.Π.Ε και αποδίδονται στον Π.Σ.Α.Π. 

Άρθρο 22 

Επίλυση οικονομικών διαφορών 

1. Οι προκύπτουσες οικονομικές διαφορές από τις σχέ¬ 
σεις των ΠΑΕ με τους ποδοσφαιριστές τους, επιλύονται 
από την Επιτροπή Επίλυσης Οικονομικών Διαφορών 

Επαγγελματικού Ποδοσφαίρου του ΕΣΑΠΕ κατά τις δια¬ 
τάξεις που διέπουν αυτήν. 

2. Η επίλυση των κατά την προηγούμενη παράγραφο 
διαφορών πρέπει να επιδιώκεται από τους ενδιαφερομέ¬ 
νους το αργότερο μέχρι την 30η Αυγούστου κάθε έτους. 
Η προθεσμία αυτή είναι αποκλειστική. Αν παρέλθει άπρα¬ 
κτη, κάθε σχετική αξίωση παραγράφεται εκτός κι αν μέχρι 
την ίδια ημερομηνία χωρίσει εξώδικος διακανονισμός της 
διαφοράς μεταξύ ΠΑΕ και ποδοσφαιριστή. Ο ως άνω δια¬ 
κανονισμός αποδεικνύεται με ιδιωτικό έγγραφο βεβαίας 
χρονολογίας το οποίο συντάσσεται εις τριπλούν, από ένα 
αντίγραφο λαμβάνει κάθε συμβαλλόμενο μέρος το δε τρί¬ 
το κατατίθεται στον ΕΣΑΠΕ. 

3. Τα σύμφωνα με τη διαδικασία του παρόντος άρθρου 
επιδικαζόμενα από την ΕΕΟΔΕΠ τελεσιδίκως χρηματικά 
ποσά υπέρ των ποδοσφαιριστών καταβάλλονται από την 
υπόχρεη ΠΑΕ μέσα σε δέκα (10) ημέρες το αργότερο, 
απάτην κοινοποίηση της σχετικής απόφασης. Αν περάσει 
άπρακτη η προθεσμία αυτή ο ΕΣΑΠΕ ύστερα από αίτηση 
του ποδοσφαιριστή, παρακρατεί από το ποσοστό του 
ΠΡΟ-ΠΟ σε βάρος της υπόχρεης ΠΑΕ το αντίστοιχο πο¬ 
σό και το αποδίδει στον ποδοσφαιριστή. Η κοινοποίηση 
των αποφάσεων της Ε.Ε.Ο.Δ.Ε.Π., γίνεται υποχρεωτικά 
μέσα σε δέκα (10) ημέρες απάτη δημοσίευσή τους. 

4. Τυχόν προσφυγή των διαδίκων στα πολιτικά δικαστή¬ 
ρια δεν αναστέλλει την καταβολή των επιδικασθέντων πο¬ 
σών από τα αρμόδια αθλητικά όργανα. 

ΚΕΦΑΛΑΙΟ Ε’ 

ΚΑΘΗΚΟΝΤΑ ΕΠΑΓΓΕΛΜΑΤΙΩΝ ΠΟΔΟΣΦΑΙΡΙΣΤΩΝ - 
ΚΥΡΩΣΕΙΣ 

Άρθρο 23 

Καθήκοντα ποδοσφαιριστών 

Οι επαγγελματίες ποδοσφαιριστές υποχρεούνται: 

α) να τηρούν τις διατάξεις τεχνικού, αθλητικού και πει¬ 
θαρχικού χαρακτήρα, οι οποίες κοινοποιούνται σε αυ¬ 
τούς από τις ΠΑΕ στις οποίες ανήκουν. 

β) να μην ασκούν άλλη αθλητική ή επαγγελματική δρα¬ 
στηριότητα χωρίς ειδική γι’ αυτό άδεια της ΠΑΕ στην 
οποία ανήκουν, με εξαίρεση τη συμμετοχή σε εκδηλώσεις 
του ΠΣΑΠ. 

γ) να συμμετέχουν, με εξαίρεση τις περιπτώσεις ασθέ¬ 
νειας ή ατυχήματος, πιστοποιούμενες από το γιατρό της 
ΠΑΕ, σε όλες τις προπονήσεις σε ώρες και σε τόπους που 
ορίζονται από την ΠΑΕ καθώς και σε όλους τους αγώνες 
(επισήμους ή φιλικούς) της ΠΑΕ ανεξάρτητα από τον τό¬ 
πο που γίνονται αυτοί (εσωτερικό ή εξωτερικό). 

δ) να διαφυλάσσουν το καλό όνομα της ΠΑΕ που ανή¬ 
κουν και του ποδοσφαίρου γενικότερα. Ο ποδοσφαιρι¬ 
στής έχει την υποχρέωση να αντιμετωπίζει με σοβαρότη¬ 
τα και υπευθυνότητα τα μέσα μαζικής ενημέρωσης. 

ε) να χρησιμοποιούν τα καθοριζόμενα από την Εταιρεία 
μέσα μεταφοράς (ξηρός, θαλάσσης, αέρος). 

στ) να εκλέγουν το δεύτερο δεκαπενθήμερο του Αυ¬ 
γούστου κάθε έτους τρεις (3) υποψήφιους μεταξύ των συ- 
μπαικτών τους για την αρχηγία της Ομάδας. 

Η ΠΑΕ έχει την υποχρέωση να ορίσει ένα από αυτούς 
σαν αρχηγό της ομάδας και τους άλλους δύο αναπληρω¬ 
τές του. 

Άρθρο 24 
Κυρώσεις 

1. Ποδοσφαιριστής, ο οποίος παραβαίνει τα καθήκοντά 


του έναντι της ΠΑΕ στην οποία ανήκει, τιμωρείται αναλό- 
γως της βαρύτητας της περιστάσεως και μετά προηγού¬ 
μενη κλήση σε απολογία με μία από τις ακόλουθες ποινές: 

α) Επίπληξη 

β) Πρόστιμο 

γ) Διακοπή του Συμβολαίου 

δ) Λύση του Συμβολαίου 

ε) Οριστική διαγραφή από το Μητρώο Επαγγελματιών 
Ποδοσφαιριστών 

2. Οι ποινές της επίπληξης και του προστίμου επιβάλ¬ 
λονται από το Διοικητικό Συμβούλιο της Εταιρείας ή από 
άλλο εντεταλμένο όργανο αυτής και ανακοινώνεται στον 
ενδιαφερόμενο ποδοσφαιριστή εντός δέκα (10) ημερών 
από της λήψεως της σχετικής αποφάσεως. 

3. Το κατά την προηγούμενη παράγραφο κάθε φορά επι¬ 
βαλλόμενο πρόστιμο, δεν δύναται να είναι ανώτερο του 
10% των Τακτικών μηνιαίων αποδοχών του ποδοσφαιρι¬ 
στή. Πρόστιμα ανωτέρου ποσού επιβάλλονται, μετά από 
πρόταση της Εταιρείας από την Επιτροπή Επίλυσης Οικο¬ 
νομικών Διαφορών Επαγγελματικού Ποδοσφαίρου του 
ΕΣΑΠΕ, δεν δύναται όμως να υπερβαίνουν το 30% των τα¬ 
κτικών μηνιαίων αποδοχών του ποδοσφαιριστή. 

4. Οι ποινές διακοπής και λύσεως του Συμβολαίου επι¬ 
βάλλονται κατά τα οριζόμενα στα άρθρα 12 επ. του Κε¬ 
φαλαίου Γ’ του παρόντος κανονισμού. 

5. Η ποινή της οριστικής διαγραφής από το Μητρώο 
Επαγγελματιών Ποδοσφαιριστών επιβάλλεται κατά τα 
οριζόμενα στο άρθρο 26 του παρόντος Κανονισμού. 

6. Κατά των αποφάσεων της παρ. 2 του παρόντος άρ¬ 
θρου επιτρέπεται προσφυγή του Ποδοσφαιριστή ενώ¬ 
πιον της Επιτροπής Επίλυσης Οικονομικών Διαφορών 
Επαγγελματικού Ποδοσφαίρου του ΕΣΑΠΕ, η οποία 
ασκείται εντός δέκα (10) ημερών από την κοινοποίηση σε 
αυτόν της σχετικής απόφασης. 

7. Κατά των αποφάσεωντης Επιτροπής Επίλυσης Οικο¬ 
νομικών Διαφορών Επαγγελματικού Ποδοσφαίρου των 
κατ’ εφαρμογή του παρόντος άρθρου εκδιδόμενων σε 
πρώτο βαθμό, επιτρέπεται προσφυγή κατά τις ειδικές 
διατάξεις που διέπουν αυτήν. 

Άρθρο 25 

Μείωση αποδοχών των Ποδοσφαιριστών 
σε περίπτωση αποκλεισμού τους από τους αγώνες 

1. Σε περίπτωση αποκλεισμού του ποδοσφαιριστή από 
τους αγώνες, που επιβλήθηκε από τις αρμόδιες ποδοσφαι¬ 
ρικές αρχές κατά τις κείμενες διατάξεις, η Εταιρεία δικαι¬ 
ούται να παρακρατεί την ολική αμοιβή αυτού που αναλογεί 
στο χρόνο διάρκειας του αποκλεισμού από τους αγώνες. 

2. Η Εταιρεία οφείλει να γνωστοποιήσει στον ενδιαφε¬ 
ρόμενο ποδοσφαιριστή αυτή τηςτην απόφαση, εντός δέ¬ 
κα (10) ημερών απότηςλήψεώςτης. 

3. Κατά της αποφάσεως αυτής επιτρέπεται προσφυγή 
ενώπιοντης Επιτροπής Επίλυσης Οικονομικών Διαφορών 
Επαγγελματικού Ποδοσφαίρου, εντός δέκα (10) ημερών 
από της κοινοποιήσεώς της. 

Άρθρο 26 

Οριστική διαγραφή Ποδοσφαιριστή 
από το Μητρώο Επαγγελματιών Ποδοσφαιριστών 

1. Η ποινή της προσωρινής μέχρι ένα έτος ή της οριστι¬ 
κής διαγραφής του ποδοσφαιριστή από το Μητρώο 
Επαγγελματιών Ποδοσφαιριστών επιβάλλεται στις εξής 
περιπτώσεις: 

α) Για παράβαση των καθηκόντων του έναντι της ΠΑΕ 
στην οποία ανήκει, που χαρακτηρίζεται από τη φύση του 
παραπτώματος ως ιδιαίτερα σοβαρή που δεν αρμόζει 
στις υποχρεώσεις που οφείλει ως επαγγελματίας ποδο¬ 
σφαιριστής ή να συνιστά δυσφήμιση του αθλήματος του 
ποδοσφαίρου. 

β) Για παράβαση των άρθρων 130 και 132 του Ν. 
2725/99 

Σγ) Γ ια παράβαση που προβλέπεται από το άρθρο 30 
του ΚΑΠ. 

2. Η ποινή της προηγούμενης παραγράφου επιβάλλεται 
από το Δικαιοδοτικό Όργανο του ΕΣΑΠΕ. 

ΚΕΦΑΛΑΙΟ ΣΤ 

ΥΠΟΧΡΕΩΣΕΙΣ ΠΑΕ ΚΑΙ ΕΠΑΓΓΕΛΜΑΤΙΩΝ ΠΟΔΟΣΦΑΙ¬ 
ΡΙΣΤΩΝ ΕΝΑΝΤΙ ΕΘΝΙΚΩΝ ΟΜΑΔΩΝ 

Άρθρο 27 

Κυρώσεις απάτη συμμετοχή Επαγγελματιών 
Ποδοσφαιριστών στις Εθνικές Ομάδες 

1. Οι ΠΑΕ είναι υποχρεωμένες να θέτουν στη διάθεση 
της ΕΠΟ τους ποδοσφαιριστές τους για τη συμμετοχή 
αυτών στους πάσης φύσεως αγώνες και προπονήσεις 
των Εθνικών Ομάδων. 

2. Η αδικαιολόγητη άρνηση προσφοράς των υπηρεσιών 
αυτών προς την Εθνική Ομάδα, τιμωρείται με απόφαση του 
Διοικητικού Συμβουλίου της ΕΠΟ με ποινή αποκλεισμού, 
από τους επίσημους αγώνες της ΠΑΕ στην οποία ανήκει ο 
ποδοσφαιριστής, τριών (3) αγωνιστικών ημερών. Σε περί¬ 
πτωση υποτροπής, η παραπάνω ποινή διπλασιάζεται. 

3. Ποδοσφαιριστής ο οποίος αποκλείσθηκε από την 
Εθνική Ομάδα λόγω τραυματισμού του ή ασθένειας δεν 
δύναται να μετάσχει σε αγώνα της ΠΑΕ στην οποία ανή¬ 
κει, προ της παρέλευσης οκτώ (8) ημερών από τον αγώνα 
της Εθνικής ομάδας στον οποίο δεν μετέσχε για την πιο 
πάνω αιτία. Η τυχόν συμμετοχή αυτού σε αγώνα της Εται¬ 
ρείας του, συνιστά αντικανονική συμμετοχή που τιμωρεί¬ 
ται και αυτεπάγγελτα από τον ΕΣΑΠΕ. Εξαιρούνται οι πο¬ 
δοσφαιριστές, οι οποίοι δεν αγωνίσθηκαν με την Εταιρεία 
τους λόγω τραυματισμού ή ασθένειας σε αγώνα πρωτα¬ 
θλήματος ή Κυπέλλου αμέσως προηγούμενου του αγώνα 
της Εθνικής Ομάδας. 

Άρθρο 28 

Σύσταση Επιτροπών 

1. Στον ΕΣΑΠΕ δύναται να συνιστώνται οι ακόλουθες 
επιτροπές: 

α) Επιτροπή Μόρφωσης και Επαγγελματικής Κατάρτι¬ 
σης των Ποδοσφαιριστών (ΕΜΕΚΑΠ). Έργο της Επιτρο¬ 
πής αυτής είναι η προς το σκοπό της ενθάρρυνσης του πο¬ 
δοσφαιριστή να συνεχίσει τη μόρφωση και την εκπαίδευσή 
του για μια μεταγενέστερη μετά τη λήξη της ποδοσφαιρι¬ 
κής του δραστηριότητας, επαγγελματική απασχόλησή 
του, παροχή συμβουλών πάνω σε θέματα θεωρητικής και 
επαγγελματικής κατάρτισης, η μέριμνα για την οργάνωση 
προγραμμάτων μαθημάτων επαγγελματικής κατάρτισης 
του ποδοσφαιριστή στους κόλπους της ΕΠΟ ή του ΕΣΑΠΕ 
ή Δημοσίων ή Ιδιωτικών Εκπαιδευτικών φορέων, όπως επί¬ 
σης, η μέριμνα για την οργάνωση προγραμμάτων χρημα¬ 
τοδότησης των ανωτέρω σκοπών δια της εξευρέσεωςτων 
αναγκαίων χώρων από πηγές εντός και εκτός ποδοσφαί¬ 


ρου και ιδία δια της αξιοποιήσεως ανάλογων προγραμμά¬ 
των της Ευρωπαϊκής Οικονομικής Κοινότητας. 

β) Επιτροπή Εκπαίδευσης και Τεχνικής Κατάρτισης των 
Ποδοσφαιριστών (ΕΕΤΚΑΠ), έργο της οποίας είναι η κατάρ¬ 
τιση των προγραμμάτων εκπαίδευσης των εκπαιδευομένων 
ποδοσφαιριστώντων ΠΑΕ, ο συντονισμός και η παρακολού¬ 
θηση της εφαρμογής τους, η συνεργασία με τους σχολι¬ 
κούς φορείς προκειμένου για ποδοσφαιριστές - μαθητές κα¬ 
θώς και η αντιμετώπιση κάθε ζητήματος που ανακύπτει κα¬ 
τά την εκπαίδευση των εκπαιδευομένων ποδοσφαιριστών. 

γ) Επιτροπή Διαπραγματεύσεων και Δεοντολογίας 
Επαγγελματικού Ποδοσφαίρου (ΕΔΕΠ), έργο της οποίας 
είναι η σε μόνιμη βάση μελέτη - εισήγηση προς το Δ.Σ. του 
ΕΣΑΠΕ για την αντιμετώπιση κάθε ζητήματος που ανακύ¬ 
πτει από την εφαρμογή των διατάξεων του παρόντος κα¬ 
νονισμού και του κανονισμού αρ. 1 «Εγγραφές - Μετεγ¬ 
γραφές Επαγγελματιών Ποδοσφαιριστών κ.λ.π.», καθώς 
και κάθε ζητήματος σχετικού με κανόνες Δεοντολογίας 
του ποδοσφαιριστή. 

2. Τα κάθε είδους θέματα που αφορούν στη σύνθεση, 
συγκρότηση, θητεία και γενικά στην οργάνωση και λει¬ 
τουργία των Επιτροπών του παρόντος άρθρου ρυθμίζο¬ 
νται από εσωτερικό για κάθε επιτροπή κανονισμό που κα¬ 
ταρτίζεται από το Δ.Σ. του ΕΣΑΠΕ, ύστερα από γνώμη του 
Δ.Σ. του ΠΣΑΠ. 

Άρθρο 29 

Προϋποθέσεις ομαδικής αποχής 

1. Απαραίτητη προϋπόθεση για την προσφυγή των πο¬ 
δοσφαιριστών μιας ΠΑΕ σε ομαδική αποχή από την εκτέ¬ 
λεση των υποχρεώσεώντους σε επίσημο αγώνα της ομά¬ 
δας είναι η ολοκλήρωση των διαδικασιών προσφυγής στα 
αρμόδια αθλητικά όργανα. 

2. Παράβαση της ανωτέρω υποχρέωσης συνεπάγεται την 
κατά την κρίση της Π.Α.Ε., μετά από έγκριση των αρμόδιων 
δικαιοδοτικών οργάνων, παράταση των καταβαλλομένων 
συμβατικών δόσεων των ποδ/στών, μέχρι έξι (6) μήνες. 

Άρθρο 30 

Έναρξη ισχύος - καταγγελία 

Ο παρών κανονισμός δύναται να καταγγελθεί μετά την 
συμπλήρωση τριετίας απάτην έναρξη εφαρμογής του. Η 
καταγγελία γίνεται τρεις μήνες πριν από τη συμπλήρωση 
της τριετίας. Μέσα σε δύο μήνες από την καταγγελία τα 
ενδιαφερόμενο μέρη οφείλουν να υποβάλλουν τις προ¬ 
τάσεις τους για την κατάρτιση νέου κανονισμού. 

Άρθρο 31 

1. Τα κατά την έκδοση του παρόντος υφιστάμενα συμ¬ 
βόλαια ημιεπαγγελματιών ποδοσφαιριστών εξακολου¬ 
θούν να ισχύουν, εφαρμόζονται δε γενικά όλες οι διατά¬ 
ξεις που ίσχυαν κατά την υπογραφή τους. 

2. Τα κατά την έκδοση του παρόντος υφιστάμενα συμ¬ 
βόλαια εξακολουθούν να ισχύουν, εφαρμόζονται δε για 
όλες τις έννομες συνέπειές τους οι διατάξεις που ίσχυαν 
κατά την υπογραφή τους. 

Η παρούσα απόφαση να δημοσιευθεί στην Εφημερίδα 
της Κυβερνήσεως.. 

Αθήνα, 25 Ιουλίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




